Bazaar. ...από το Σύλλογο «Η ΠΗΓΗ» για κοινωφελή σκοπό! ΓΙΟΡΤΑΣΤΗΚΕ Η ΕΠΕΤΕΙΟΣ ΤΟΥ ΟΧΙ ΣΤΟ ΔΗΜΟ ΜΑΣ - PDF\nBazaar. ...από το Σύλλογο «Η ΠΗΓΗ» για κοινωφελή σκοπό! ΓΙΟΡΤΑΣΤΗΚΕ Η ΕΠΕΤΕΙΟΣ ΤΟΥ ΟΧΙ ΣΤΟ ΔΗΜΟ ΜΑΣ\nDownload "Bazaar. ...από το Σύλλογο «Η ΠΗΓΗ» για κοινωφελή σκοπό! ΓΙΟΡΤΑΣΤΗΚΕ Η ΕΠΕΤΕΙΟΣ ΤΟΥ ΟΧΙ ΣΤΟ ΔΗΜΟ ΜΑΣ"\n1 ΠΕΡΙΟΔΟΣ Β - ΑΡΙΘΜΟΣ ΦΥΛΛΟΥ ΝΟΕΜΒΡΙΟΣ ΤΗΛ ΕΒΡΟΥ 25 ΓΕΡΑΚΑΣ ΑΤΤΙΚΗΣ - Τ.Κ ΕΤΗΣΙΑ ΣΥΝΔΡΟΜΗ 10 ΕΥΡΩ - ΤΑ ΓΡΑΦΕΙΑ ΤΟΥ ΣΥΛΛΟΓΟΥ "ΠΗΓΗ" ΕΙΝΑΙ ΑΝΟΙΧΤΑ ΚΑΘΕ ΤΕΤΑΡΤΗ 19:00-22:00 Η εκδρομή μας σε Αρχαία Κόρινθο Ακροκόρινθο Αρχαία Νεμέα Μια εκδρομή με πλούσιο πρόγραμμα και εμπειρίες που δεν άφησαν κανέναν ασυγκίνητο. Οκτώ η ώρα το πρωί και ήμασταν όλοι έτοιμοι για αναχώρηση. Ξεκινήσαμε με είκοσι λεπτά καθυστέρηση. Συμβαίνουν και απρόοπτα μερικές φορές. Μαζί μας για μια ακόμη φορά, ο Άγγελος Κοκκαλιάρης, Αρχαιολόγος Ξεναγός που σε όλη τη διαδρομή, φρόντισε να μας πληροφορεί και να εμπλουτίζει τις γνώσεις μας. Πρώτη στάση στον Ισθμό της Κορίνθου, για καφέ και φωτογραφίες. Η ιστορία του, χάνεται στα βάθη της αρχαιότητας, όταν οι άνθρωποι της ναυσιπλοΐας, προκειμένου να κερδίσουν χρόνο, αποφεύγοντας το γύρο της Πελοποννήσου και τις δύσκολες καιρικές συνθήκες στον Κάβο Μαλέα, κατασκεύασαν την Δίολκο. Ένα λιθόστρωτο δρόμο που συνέδεε τον Κορινθιακό Κόλπο με τον Σαρωνικό. Ο δρόμος είχε αυλακώσεις, όπου επάνω σε μία τροχοφόρο πλατφόρμα τοποθετούσαν τα πλοία και με την βοήθεια των σκλάβων, σύρονταν ως τις λίθινες αποβάθρες, των λιμανιών. Δύσκολη και κοπιαστική δουλειά, αλλά και η σοφία των προγόνων μας, απαράμιλλη. Η αποζημίωση των σκλάβων για το αποτέλεσμα της εργασίας τους, ήταν η δια νόμου «περιποίηση» από τις διάσημες εταίρες της Κορίνθου. Οι γραφές λένε και οι ερευνητές συμφωνούν, ότι η παροιμία «.καράβι σέρνει», ανάγεται σε εκείνη την εποχή και είναι εμπνευσμένη από τη συγκεκριμένη δραστηριότητα. Ανέκαθεν όμως, είχαν κατά νου τη δημιουργία μιας διώρυγας, προκειμένου να ενώσουν τους δύο θαλάσσιους κόλπους και πρώτος ο Περίανδρος, Τύραννος της Κορίνθου και ένας από τους επτά σοφούς της αρχαιότητας. Ακολούθησαν ο Νέρων, ο Ηρώδης ο Αττικός και άλλοι, Βυζαντινοί, Ενετοί, για να φτάσουμε στα νεότερα χρόνια και τον πρωθυπουργό Χαρίλαο Τρικούπη, όπου εκτίμησε την αναγκαιότητα του έργου και ολοκληρώθηκε από την εταιρεία του Ανδρέα Συγγρού το Μετά το πρώτο μας μάθημα, για τον Ισθμό, συνεχίζουμε για την Αρχαία Κόρινθο. Καθ όδον, ο Άγγελος πάντα επί το έργον και μάλιστα σε ανοιχτή ακρόαση με το δεύτερο πούλμαν, μαθαίνουμε πως υπήρξε μία από τις σημαντικότερες πόλεις - κράτη της Αρχαίας Ελλάδας. Συνέχεια στη Σελίδα 3 Bazaar ΓΙΟΡΤΑΣΤΗΚΕ Η ΕΠΕΤΕΙΟΣ ΤΟΥ ΟΧΙ ΣΤΟ ΔΗΜΟ ΜΑΣ το Σύλλογο «Η ΠΗΓΗ» για κοινωφελή σκοπό! Ο Πολιτιστικός Σύλλογος Γέρακα «Η ΠΗΓΗ» διοργανώνει Bazaar στα γραφεία του Συλλόγου Έβρου 25, με χειροτεχνήματα, κοσμήματα, διακοσμητικά, έργα τέχνης, δώρα, μικροαντικείμενα χρήσιμα και χρηστικά, για την ενίσχυση του κοινωνικού του έργου. Παρασκευή 12, Σάββατο 13 & Κυριακή 14 Δεκεμβρίου ώρες: 10:00 20:00 Οι γιορτές πλησιάζουν. Κάποιοι συνάνθρωποί μας είναι άνεργοι, άστεγοι, ασθενείς και μόνοι. Χρειάζονται την βοήθειά μας. Απευθυνόμαστε στα μέλη μας, τους φίλους, τους γείτονες, τους πολίτες της Ανθούσας, του Γέρακα και της Παλλήνης, ευελπιστώντας να στηρίξουν την προσπάθειά μας, προκειμένου να στηρίξουμε όλοι μαζί, τις ευπαθείς ομάδες της περιοχής μας. Με τιμή το Δ.Σ Γιορτάστηκε με λαμπρότητα και φέτος η επέτειος του «ΟΧΙ» της 28ης Οκτωβρίου και στις τρεις δημοτικές ενότητες του Δήμου μας. Οι φωτογραφίες από τις καταθέσεις στεφάνων και την παρέλαση στο Γέρακα. Τον Δήμαρχο Παλλήνης κ. Ζούτσο ο οποίος παρευρέθη στον αντίστοιχο εορτασμό της Δ.Ε Παλλήνης, εκπροσώπησε ο αναπληρωτής Δημάρχου κ. Αβαρκιώτης επικεφαλής αντιπροσωπείας του Δημοτικού και Τοπικού συμβουλίου. Κατά τα άλλα το γνωστό πρόγραμμα, με την δοξολογία, τις καταθέσεις στεφάνων και την παρέλαση των σχολείων τηρήθηκε με ακρίβεια. Θα θέλαμε όμως να σταθούμε στον πανηγυρικό της ημέρας τον οποίο εκφώνησε ο διευθυντής του 2ου Γυμνασίου κ. Τζανακάκης, ο οποίος ήταν συγκλονιστικός. Νομίζουμε ότι είναι η πρώτη φορά που σε ένα πανηγυρικό (όπως τον αποκαλούμε), μπήκαν και άλλες σημαντικές ιστορικές διαστάσεις που συνήθως τις παραλείπουμε. Καλό να είναι να θυμόμαστε για παράδειγμα, ότι αυτή η χώρα, πέρα από το αίμα των παιδιών της που πότισε τα χώματα της για την υπεράσπιση της πατρίδας, αλλά και όλου του ελεύθερου κόσμου, βρέθηκε και στη δίνη ενός εμφυλίου, πολύ πιο απάνθρωπου και αιματηρού, με ευθύνη κάποιων που δεν σεβάστηκαν ποτέ τον Λαό της και τις θυσίες του... Επίσης καλό είναι και να θυμόμαστε (θα συμπληρώναμε εμείς), ότι το αποκρουστικό τέρας του φασισμού, με την όποια μορφή του, αναβιώνει και γιγαντώνεται όταν χάνουμε εμείς οι ίδιοι ως Λαός την πίστη μας στη δύναμή μας. Και η δύναμη αυτή είναι τεράστια και αμείλικτη για όποιον μας υποτιμά!\n2 Η ΦΩΝΗ ΤΟΥ ΓΕΡΑΚΑ Περιφερειακός Σύμβουλος Ανατολικής Αττικής Θα τη θυμόμαστε πάντα ο Γιάννης Σμέρος, μετά την εκδίκαση ένστασης Νοέμβριος 2014 Την έδρα του Περιφερειακού Συμβούλου από την Ανατολική Αττική με το συνδυασμό του Γιάννη Σγουρού, κερδίζει μετά την εκδίκαση ένστασης ο συμπολίτης μας Γιάννης Σμέρος. Αρχικά η έδρα είχε καταλογιστεί στην κα Αφεντούλη η οποία σύμφωνα με την αρχική καταμέτρηση είχε διαφορά 20 ψήφων από τον κ. Σμέρο ο οποίος στην πρώτη καταμέτρηση είχε λάβει ψήφους. Η εκδίκαση όμως της ένστασης, ανέτρεψε αυτή τη διαφορά φέρνοντας στην πρώτη θέση τον Παλληνιώτη υποψήφιο, και πλέον Περιφερειακό Σύμβουλο.Η φωτογραφία είναι από την πρόσφατη ορκομωσία του από την νέα Περιφεριάρχη Αττικής κ. Ρένα Δούρου. Του ευχόμαστε καλή και παραγωγική θητεία. Σελίδα 2 Πόσα χρόνια πέρασαν από τότε, που ο Γέρακας δεν είχε δρόμους; Δεν είχε πλατείες; Που η Ευθυμία ήταν νεαρή μητέρα και σήκωνε το Δημήτρη ψηλά, για να του δείξει το κόσμο; Τα χρόνια περνούν γρήγορα. Κι όλα αλλάζουν. Οι δρόμοι, οι πλατείες, οι πόλεις. Και οι άνθρωποι. Άλλοι μεγαλώνουν και φεύγουν. Κι άλλοι ανοίγουν δρόμους, για να έρθουν οι επόμενοι. Η Ευθυμία «έφυγε». Άφησε τους δρόμους του Γέρακα και πήγε να βρει τους γονείς και τ αδέλφια της. Θα τη θυμόμαστε πάντα, μαζί με τη Χριστίνα και το Στέλιο. Ο Γέρακας θα συνεχίζει να μεγαλώνει, να αλλάζει και μαζί του και μεις. Τίποτα δεν μένει ίδιο. «Τα πάντα ρει, μηδέποτε κατά τ αυτό μένειν». (Ηράκλειτος) Συνεχίζεται και εφέτος η ΔΩΡΕΑΝ προετοιμασία υποψήφιων ΤΕΦΑΑ και Στρατιωτικών Σχολών για τις εξετάσεις των αθλημάτων, από το Δήμο Παλλήνης Μετά το Κοινωνικό Φροντιστήριο και τη ΔΩΡΕΑΝ μαθησιακή ενίσχυση μαθητών της δευτεροβάθμιας εκπαίδευσης, ο Δήμος Παλλήνης, αφουγκραζόμενος τις ανάγκες τις κοινωνίας, προσφέρει, για μία ακόμα χρονιά ΔΩΡΕΑΝ, προετοιμασία των υποψηφίων για τις εξετάσεις αθλημάτων στα ΤΕΦΑΑ - Στρατιωτικές Σχολές, στο στίβο και στην πισίνα. Ο Δήμαρχος Παλλήνης, κ.αθανάσιος Ζούτσος δίνοντας προτεραιότητα σε παρεμβάσεις που βοηθούν τις ασθενέστερες ομάδες του πληθυσμού, λόγω των δυσμενών συνθηκών ζωής που έχουν διαμορφωθεί από την οικονομική κρίση, ενισχύει τις κοινωνικές δράσεις στήριξης των μαθητών και των οικογενειών τους. Έτσι, ΌΛΟΙ οι υποψήφιοι των παραπάνω σχολών που είναι κάτοικοι του Δήμου Παλλήνης, μπορούν να γίνουν αποδέκτες της απαραίτητης προετοιμασίας τους στα αθλήματα που απαιτούνται για τις εξετάσεις των παραπάνω σχολών. Την προετοιμασία θα αναλάβουν οι καταξιωμένοι προπονητές των Αθλητικών Κέντρων του Δήμου Παλλήνης. Ειδικότερα, οι μαθητές της Γ Λυκείου που είναι κάτοικοι του Δήμου Παλλήνης και έχουν ανάγκη προετοιμασίας στα αθλήματα του στίβου και της κολύμβησης μπορούν να εγγράφονται και να παρακολουθούν δωρεάν προγράμματα προετοιμασίας για τις εξετάσεις. Τα μαθήματα έχουν ήδη ξεκινήσει στα αθλητικά μας κέντρα ( Στίβος ή Κολυμβητήριο). Απαραίτητα Δικαιολογητικά: 1. Ιατρική Γνωμάτευση 2. Βεβαίωση Μόνιμης Κατοικίας 3. Αίτηση Υποψηφίου 4. Βεβαίωση Φοίτησης Γ Λυκείου 5. Πιστοποιητικό Οικογενειακής Κατάστασης Πληροφορίες και Εγγραφές στην Κοινωφελή Επιχείρηση Δήμου Παλλήνης και στα τηλέφωνα: (5ο Αθλητικό Κέντρο) και (Κολυμβητήριο) Πρόσκληση συμμετοχής φορέων και ιδιωτών στην 2η Έκθεση Οικοτεχνικών Προϊόντων του Δήμου Παλλήνης Ο Δήμος Παλλήνης σας καλεί να συμμετάσχετε στην 2η Έκθεση Οικοτεχνικών Προϊόντων, που διοργανώνει στο πλαίσιο των δράσεων Κοινωνικής Αλληλεγγύης και θα πραγματοποιηθεί μεταξύ 17, 18 & 19 Δεκεμβρίου Στόχος της δράσης είναι, αφενός η προβολή και η διατήρηση της παράδοσης του τόπου και αφετέρου η συμμετοχική αλληλεγγύη των πολιτών. Στην έκθεση μπορούν να συμμετέχουν ιδιώτες, φορείς και σχολεία, εκθέτοντας τα προϊόντα και τις κατασκευές που έχουν δημιουργήσει και τυποποιήσει οι ίδιοι, όπως λάδι, κρασί, γλυκά του κουταλιού, μέλι, μαρμελάδες, καλλιτεχνικές ή χρηστικές κατασκευές, χειροποίητα κοσμήματα, ψηφιδωτά, κεντήματα κ.λ.π.. Οικοτεχνία είναι η τέχνη που γίνεται στο σπίτι και αποσκοπεί στην παραγωγή των αγαθών, κρατώντας την Ελληνική παράδοση πολύ ψηλά, αλλά και ενισχύοντας το οικογενειακό εισόδημα. «Συμμετέχω, παρακολουθώ, προσφέρω». Το πρώτο -πανελλαδικά- Στρατηγικό Σχέδιο Διαχείρισης Αστικών Στερεών Αποβλήτων. Το πρώτο ολοκληρωμένο πανελλαδικά Στρατηγικό Σχέδιο Διαχείρισης Αστικών Στερεών Αποβλήτων, πενταετούς ορίζοντα, σχεδίασε, αποφάσισε και υλοποιεί ο Δήμος Παλλήνης. Ο Στρατηγικός Σχεδιασμός Διαχείρισης των Αστικών Στερεών Αποβλήτων, εκτιμήθηκε ως απολύτως αναγκαίος, αναγνωρίζοντας α) τα απόβλητα ως πόρους και β) ότι η πλειοψηφία τους μπορεί να μετατραπεί προς όφελος του περιβάλλοντος, της ποιότητας ζωής και της οικονομίας. Το κλειδί για την χάραξη της εν λόγω στρατηγικής είναι η ιεράρχηση στη διαχείριση των αποβλήτων, με έμφαση στην μείωση, την επαναχρησιμοποίηση και την ανακύκλωση τους, που οδηγεί σε μείωση της περιβαλλοντικής επιβάρυνσης. Έτσι, στην πενταετία, ο Δήμος Παλλήνης σκοπεύει να αλλάξει τον τρόπο με τον οποίο διαχειριζόμαστε τα αστικά στερεά απόβλητα. Οι πέντε προτάσεις του Δήμου Παλλήνης μέσα από τον Στρατηγικό Σχεδιασμό Διαχείρισης Αστικών Στερεών Αποβλήτων, αφορούν: *στη σταδιακή μείωση του όγκου των παραγόμενων αποβλήτων και τη βελτιστοποίηση των διαδικασιών συλλογής, διαλογής και διαχείρισης των απορριμμάτων, με σκοπό την μείωση του κόστους για τους δημότες. *στην υιοθέτηση συστημάτων διαλογής στην πηγή η οποία θα οδηγήσει σε καθαρά υλικά που θα μπορούν εύκολα να αξιοποιηθούν. *στο σχεδιασμό και την εφαρμογή προγραμμάτων ευαισθητοποίησης για την μείωση, επαναχρησιμοποίηση και ανακύκλωση των αποβλήτων. *στη διαρκή και μόνιμη καλλιέργεια περιβαλλοντικής συνείδησης και τη σταδιακή μετάβαση από τη συλλογική ευθύνη και στην ατομική ευθύνη. *στη θέσπιση μέτρων και όρων για τη δημιουργία οικονομικών κινήτρων που θα οδηγήσουν στην αλλαγή των καταναλωτικών προτύπων. Η φιλοσοφία του Δήμου Παλλήνης εναρμονίζεται με τον ν.4042/2012, στον οποίο ενσωματώθηκε η Κοινοτική Οδηγία 2008/98, σχετικά με τη μείωση του όγκου των απορριμμάτων (ποσοστό ανακύκλωσης στο 50% έως το 2020 κ.λ.π.). Ταυτόχρονα στο πλαίσιο των παραπάνω, ο Δήμος Παλλήνης αποφάσισε την συμμετοχή του στο Ευρωπαϊκό Πρόγραμμα «Ανάπτυξη και επίδειξη σχεδίου πρόληψης και επαναχρησιμοποίησης Αποβλήτων Ηλεκτρικού και Ηλεκτρονικού Εξοπλισμού (ΑΗΗΕ) στην Ελλάδα», με τη δημιουργία Green Point, ενώ προχωρά και σε συνεργασία με το Παν/μιο Αθηνών για τη διαχείριση βιοαποβλήτων.\n3 Νοέμβριος 2014 Η ΦΩΝΗ ΤΟΥ ΓΕΡΑΚΑ Η εκδρομή μας σε Αρχαία Κόρινθο - Ακροκόρινθο Αρχαία Νεμέα Η γεωγραφική της θέση την καθιστούσε σημαντικό κόμβο, εμπορικό και στρατηγικό και πολύ πλουσιότερη από την Αθήνα. Εκτός από τους μύθους που τη συνδέουν με το Σίσυφο, το Βελερεφόντη, τον Ιάσωνα, τη Μήδεια και τη Γλαύκη, οι Κορίνθιοι είχαν δυνατό στόλο και στρατό, συνέπραξαν με άλλες πόλεις της Αρχαίας Ελλάδας και πολέμησαν εναντίον των Περσών. Όταν εναντιώθηκαν όμως με την Αθήνα, συμμάχησαν με τη Σπάρτη και το 431 π.χ., ξεσπάει ο Πελοποννησιακός πόλεμος. Το 404 π.χ, μετά το τέλος του Πελοποννησιακού πολέμου, ξεσπάει εμφύλιος, όπου επικρατούν οι Δημοκρατικοί, κάνουν συμμαχία με την Αθήνα και τη Θήβα, συγκρούονται με τη Σπάρτη και το 395 π.χ. έχουμε το ξέσπασμα του Κορινθιακού πολέμου, ο οποίος θα διαρκέσει μέχρι το 387 π.χ.. Θα μεσολαβήσουν κάποια ειρηνικά χρόνια και το 336 π.χ., ο Μέγας Αλέξανδρος, θα συγκροτήσει στην Κόρινθο την συμμαχία των Ελληνικών πόλεων. Η Κόρινθος στο μεταξύ, έχει χάσει την παλιά της αίγλη και τα σκήπτρα κρατάει η Αχαϊκή Συμπολιτεία. Το146 μ.χ. θα συμμαχήσει μαζί της, προκειμένου να αντιμετωπίσει τους Ρωμαίους που κατευθύνονται προς την Πελοπόννησο. Σε αυτόν το πόλεμο οι Έλληνες θα χάσουν, με αποτέλεσμα την κατάληψη, λεηλασία και καταστροφή της Κορίνθου. Σταδιακά και αφού περάσουν εκατό χρόνια περίπου, η πόλη δημιουργείται εκ νέου και περιλαμβάνει δημόσια και εμπορικά καταστήματα, λουτρά, κρήνες, ναούς και κοινωφελείς χώρους. Το μ.χ. θα την επισκεφθεί ο Απόστολος Παύλος και θα απευθυνθεί στο λαό της Κορίνθου. Από αυτή την επίσκεψη θα μείνει στους αιώνες η περίφημη επιστολή προς Κορινθίους με ιδιαίτερη σημασία τον ύμνο της αγάπης, τον οποίο ο Άγγελος θα μας διαβάσει στον ίδιο χώρο που ακούστηκε από τον Απόστολο Παύλο. Θα περιηγηθούμε στην αρχαία αγορά της Κορίνθου και θα παρατηρήσουμε τα κατάλοιπα από τα καταστήματα, την λιθόστρωτη εμπορική οδό, το υδραγωγείο και θα επισκε- φθούμε το Ναό του Απόλλωνα. Η επίσκεψη στο μουσείο και τα ευρήματα των ανασκαφών με θραύσματα από αγγεία, μυροδοχεία, παλιά εργαλεία, αγάλματα Αρχαίων αλλά και Ρωμαίων ευγενών και αξιωματούχων, στο εσωτερικό του μουσείου αλλά και στον εξωτερικό χώρο, θα μας κρατήσουν εκεί για αρκετή ώρα. Αυτό που θα τραβήξει την προσοχή μας όμως, είναι το ανάγλυφο που δεσπόζει σε έναν από τους τοίχους του μουσείου, όπου παρατηρούμε την κεφαλή του Διός ή του Απόλλωνα (αδιευκρίνιστο), με ένα είδος ακτινοειδούς στεφάνου, που παραπέμπει σε ακτίνες ηλίου φωτός πνεύματος, το Απολλώνιο φως ίσως και που συνειρμικά, μας έρχεται η εικόνα του αγάλματος της ελευθερίας της Αμερικής. Ευθαρσώς αναφωνούμε, ότι το έχουν κλέψει από μας και πιθανότατα, από τον Κολοσσό της Ρόδου. Θα αφήσουμε την Αρχαία Κόρινθο και θα κατευθυνθούμε στην Ακροκόρινθο, όπως ονομάστηκε το κάστρο και η ακρόπολη που προστάτευε και διασφάλιζε την πόλη και τα Σελίδα 3 Γράφει η Δέσποινα Βακάλη - Δαλιάνη Αντιπρόεδρος του Συλλόγου ΠΗΓΗ λιμάνια της από τους επίδοξους επιδρομείς. Η ιστορία του ανάγεται στο 7ο με 6ο π. Χ. αιώνα και δημιουργήθηκε σε διάφορες χρονολογικές φάσεις, ξεκινώντας από το γιο του Περιάνδρου τον Κύψελο. Η οχύρωσή του ενισχύθηκε από τους Μακεδόνες, καταστράφηκε και επισκευάστηκε από Ρωμαίους, Φράγκους και Ενετούς, αφού κάθε φορά, γίνεται περιουσιακό στοιχείο αγοραπωλησίας και συναλλαγής, με διαφορετικούς ιδιοκτήτες. Το 1715 θα το καταλάβουν οι Τούρκοι και από το 1821 θα αποτελέσει οχυρό για τους Έλληνες αγωνιστές. Με το τέλος της επανάστασης θα περάσει στους Έλληνες. Ακολουθώντας τον μοναδικό δρόμο που οδηγεί στην είσοδο, θα πλησιάσουμε όσο μας επιτρέπετε και θα αφήσουμε τα πούλμαν να μας περιμένουν στο ειδικά διαμορφωμένο πλάτωμα. Θα περάσουμε την πρώτη και δεύτερη πύλη, αλλά δεν θα προχωρήσουμε. Η ανάβαση είναι δύσκολη και ακόμα δυσκολότερη η κατάβαση. Όμως θα απολαύσουμε τη θέα από ψηλά, θα αγναντέψουμε την πεδιάδα και την πόλη της Κορίνθου, τον Κορινθιακό κόλπο και θα κρατήσουμε αυτές τις στιγμές με τη φωτογραφική μας μηχανή και την κάμερα. Ο ρόλος αυτός ανήκει στο Βασίλη Δημητριάδη που επαξίως τον έχει αναλάβει εδώ και χρόνια. Θα επιστρέψουμε στα πούλμαν προσεκτικά και θα αφήσουμε το κάστρο στην ησυχία του, οδεύοντας για τον τρίτο πολιτιστικό μας προορισμό, που είναι η Αρχαία Νεμέα. Επίσκεψη στο στάδιο που διοργάνωναν τα αρχαία Νέμεα προς τιμή του Διός. Περνάμε από τη θολωτή στοά, την ίδια στοά που χρησιμοποιούσαν οι αθλητές και η Ελλανόδικος Επιτροπή κατά τη διεξαγωγή των αγώνων. «Κρυπτή Είσοδος», αναφέρεται από τον Παυσανία η στοά της Ολυμπίας και κάθε στοά που υπήρχε σε όλα τα αρχαία στάδια. Άγνωστη η ύπαρξή της, μέχρι τις 19 Ιουλίου 1974, μία μέρα πριν ξεσπάσουν τα γεγονότα στην Κύπρο. Οι Έλληνες οφείλουν πολλά στον Στέφανο Μίλερ, Αμερικανό αρχαιολόγο, ο οποίος σπούδασε αρχαία Ελληνικά, έκανε μεταπτυχιακά στην κλασική αρχαιολογία, ήρθε με υποτροφία στην Ελλάδα και αφιέρωσε τη ζωή του στην Νεμέα. Το 1996 αναβίωσε τα Νέμεα. Το 2005, ο Πρόεδρος της Δημοκρατίας τον τιμά και παίρνει την Ελληνική Υπηκοότητα. Η αποκάλυψη του αρχαιολογικού χώρου της Νεμέας, η ανακάλυψη της στοάς, μήκους μέτρων και γενικά οι ανασκαφικές εργασίες που έφεραν στο φως τα κατάλοιπα της αρχαίας Νεμέας, ενός από τα κυριότερα λατρευτικά κέντρα της αρχαιότητας, οφείλονται στην επιμονή του Στέφανου Μίλερ. Το βασικότερο έργο που είδαμε στο στάδιο, ήταν η ακριβής κατασκευή του σημείου εκκίνησης των αθλητών, ώστε να μην «κλέβουν» ούτε χιλιοστό, κάτι το οποίο παρακολουθήσαμε και σε ολιγόλεπτο ντοκιμαντέρ, εντός του μουσείου. Έργα Ελλήνων θαυμαστά, που επιβεβαιώνουν την ρήση, «Γηράσκω δ αεί πολλά διδασκόμενος», ενός άλλου εκ των επτά σοφών της Αρχαιότητας του Σόλωνα του Αθηναίου. Τελευταία επίσκεψη αρχαιολογικού χαρακτήρα, ο ναός του Νέμειου Διός, επισκέψιμος ακόμα - στους περισσότερους ναούς δεν επιτρέπεται η είσοδος - προς τιμή του οποίου διεξάγονταν τα Νέμεα. Η αρχαιολογική μας περιήγηση τελείωσε. Όμως βρισκόμαστε ακόμα στη Νεμέα. Και εκτός από τον αρχαιολογικό πολιτισμό, έχουμε και τον σύγχρονο γευσιγνωστικό πολιτισμό, που οφείλουμε να τιμήσουμε. Ένα από τα βασικά προϊόντα της χώρας μας, από αρχαιοτάτων χρόνων, είναι το κρασί. Ένα από τα πλέον γνωστά κρασιά σε όλο τον κόσμο, είναι το ελληνικό Αγιωργίτικο, το οποίο παράγεται στη Νεμέα. Σε όλη τη διαδρομή, οι αμπελώνες της Κορινθιακής και Αργολικής γης, καταλαμβάνουν το οπτικό μας πεδίο. Αν και η ώρα έχει περάσει και το στομάχι μας διαμαρτύρεται, το πρόγραμμα επιβάλει μία στάση ακόμα. Το Οινοποιείο Μπαϊρακτάρη μας περιμένει. Ο ευγενικός ιδιοκτήτης του, θα μας διηγηθεί την ιστορία του κρασιού, ξεκινώντας από τον τρύγο, τη ζύμωση, τη συντήρηση και την παλαίωση. Θα επισκεφθούμε τους χώρους που φυλάσσεται και κοιμάται το κρασί, μέχρι να ωριμάσει και να πάρει τους δρόμους της αγοράς. Θα δοκιμάσουμε τις ποικιλίες του, συνοδεύοντας προϊόντα που αναδεικνύουν την κάθε γεύση ξεχωριστά. Ελληνικά τυριά, ελιές, παξιμάδια λαδιού και πολύσπορα. Ώρα να πάμε για φαγητό. Μας περιμένουν «Τ αηδόνια». Μια ταβέρνα κάτω από τα πλατάνια, πλησίον του ομώνυμου χωριού, που ανακαλύφθηκε ο περίφημος αρχαιολογικός «θησαυρός των αηδονιών». Η Πρόεδρος του Συλλόγου «ΠΗΓΗ» Δήμητρα Μανιού, έχει φροντίσει για ότι καλύτερο. Έδεσμα εκλεκτό σε όλη την περιοχή της Πελοποννήσου, είναι η ψητή γουρουνοπούλα. Τώρα γιατί λέγεται γουρουνοπούλα και όχι γουρουνόπουλο δεν γνωρίζουμε. Πάντως είναι πεντανόστιμη και τρυφερή, όπως όλα τα εδέσματα που έχουν προετοιμαστεί ειδικά για μας. Και επειδή είμαστε όλοι ευχαριστημένοι, η μουσική και τα τραγούδια μας ξεσηκώνουν. Δημοτικά, νησιώτικα, ζεϊμπέκικα και όλοι στο χορό. Μέσα στην ταβέρνα στην αρχή και έξω στην αυλή στη συνέχεια. Κάποια στιγμή όμως, πρέπει να επιστρέψουμε στη βάση μας. Στη διαδρομή της επιστροφής θα ακούσουμε ανέκδοτα από την μητέρα του Άγγελου την κ. Ντίνα και όχι μόνο. Φτάσαμε στο Γέρακα στις οκτώ και κάτι λεπτά, συμπληρώνοντας δώδεκα ώρες γεμάτες από εικόνες, εμπειρίες, γνώση και διασκέδαση. Ευχαριστούμε όσους ήρθαν μαζί μας. Ευχαριστούμε τον Άγγελο Κοκκαλιάρη που μας στηρίζει και που προσφέρεται. Ελπίζουμε να ξαναβρεθούμε και να περάσουμε ακόμη καλύτερα.\n4 Νοέμβριος 2014 Η ΦΩΝΗ ΤΟΥ ΓΕΡΑΚΑ Σελίδα 4 Ο Παναγιώτης Κουτάτζης στους «Αγώνες της καρδιάς» Για άλλη μια φορά, ο συμπολίτης μας Παναγιώτης Κουτάτζης, με τη συμμετοχή του στους Ευρωπαϊκούς αγώνες 2014 των Special Olympics, που λέγονται και «Αγώνες της καρδιάς» στο άθλημα της ποδηλασίας και που διεξήχθησαν στην Αμβέρσα, μας έκανε υπερήφανους. Επιστρέφοντας στην Ελλάδα, έφερε στις αποσκευές του δύο χρυσά μετάλλια και ένα ασημένιο. Όμως δεν ήταν μόνο ο Παναγιώτης, που μέσα στη δύσκολη περίοδο που διανύουμε, έκανε την Ελλάδα υπερήφανη. Με 9 Χρυσά, 13 Αργυρά και 16 Χάλκινα, επέστρεψε η 74μελής Ελληνική Αποστολή, χάρις στους αθλητές μας, οι οποίοι κατά τη διάρκεια 9 με 20 Σεπτεμβρίου, έλαβαν μέρος σε εννέα αγωνίσματα και απέδειξαν, ότι οι «Αγώνες της καρδιάς», σύνορα και εμπόδια δεν γνωρίζουν. Ο Παναγιώτης Κουτάτζης, είναι παλιός φίλος και μέλος του Συλλόγου «ΠΗΓΗ», έχουμε περάσει πολύ ωραία και δημιουργικά μαζί του και μας έχει καταπλήξει με τις επιδόσεις του. Είναι ένας άνθρωπος με ειδικές δεξιότητες. Εμείς έτσι τον βλέπουμε και έχουμε και αποδείξεις. Η μουσική, η κολύμβηση, ο χορός και η μεγάλη του αγάπη η ποδηλασία, είναι μερικές από τις δραστηριότητές του, στις οποίες έχει διαπρέψει. Είναι μέλος των Special Olympics, έχει λάβει μέρος σε πολλούς αγώνες και έχει κερδίσει αρκετά ασημένια μετάλλια καθώς και ένα χρυσό. Από τα σπουδαιότερα γεγονότα που, συνέβησαν στην αθλητική καριέρα του Παναγιώτη, εκτός από τα χρυσά και ασημένια μετάλλια, ήταν η συμμετοχή του στη λαμπαδηδρομία του 2011, η οποία για τους Special Olympics είναι η «Φλόγα της ελπίδας». Μετέφερε με πάθος και παλμό το Ολυμπιακό ιδεώδες σε 64 πόλεις, έδωσε συνεντεύξεις, φωτογραφήθηκε και συγκίνησε όλο τον κόσμο, όταν εκφώνησε τον «Όρκο του αθλητή». Με το ίδιο πάθος ξεκίνησε για το Βέλγιο και γύρισε νικητής. Ο Σύλλογος «ΠΗΓΗ» εκφράζει τα Συγχαρητήριά του και εύχεται στον Παναγιώτη Κουτάτζη να έχει πάντα το ίδιο πάθος στην ζωή του και να επιστρέφει πάντα νικητής. Υπενθυμίζουμε ότι τον Παναγιώτη Κουτάτζη τον γνωρίσαμε το 2004, κατά τη διάρκεια του προγράμματος «ΕΙΜΑΣΤΕ ΔΙΑΦΟΡΕΤΙΚΟΙ ΑΛΛΑ ΖΟΥΜΕ ΜΑΖΙ», όταν ο Σύλλογος ΠΗΓΗ επεδίωξε τη διοργάνωση πρωτοβουλιών ώστε εν όψει -τότε- των Ολυμπιακών αγώνων του 2004, να ευαισθητοποιήσει την τοπική κοινωνία, πάνω σε ζητήματα που αφορούσαν συνανθρώπους μας με ιδιαίτερες ικανότητες ή «ειδικές ανάγκες» όπως λέγονταν τότε. Ο Παναγιώτης ήταν από τους πρώτους που μαζί με άλλα παιδιά ανταποκρίθηκαν και ήταν παρόντα μέχρι την κορύφωση του προγράμματος, με την εκδήλωση που είχε πραγματοποιηθεί στο 1ο Γυμνάσιο Γέρακα στις 24 Απρίλη 2004 (φωτογραφία). Έκτοτε ο Παναγιώτης μας τιμά με την παρουσία του αλλά κυρίως με την αγάπη του συνεχώς μέχρι και σήμερα. Μια αγάπη, που είναι αμφίδρομη και μας κάνει ακόμα πιο πολύ περήφανους. Σήμερα ο Παναγιώτης είναι μέλος της Εθνικής ομάδας των special olympics και έχει κατακτήσει τον κόσμο με τις διεθνείς επιτυχίες του. Ξέρουμε όμως ότι δεν αρκείται σε αυτό. Έχει πολλά να κατακτήσει ακόμα και είμαστε τόσο σίγουροι, που απλά περιμένουμε να δούμε τι θα γράψουμε γι αυτόν, στο επόμενο αφιέρωμα της εφημερίδας μας...\n5 Ιγμορίτιδα: Αιτίες και Θεραπεία Γράφει ο κ. Δημήτριος Ξεσφίγγης ΜD, Msc Χειρουργός - Ωτορινολαρυγγολόγος Τι είναι ιγμορίτιδα Είναι μια φλεγμονή, μια διόγκωση του ιστού που επενδύει τους παραρρίνιους κόλπους (ιγμόρεια). Κανονικά τα ιγμόρεια είναι γεμάτα με αέρα, αλλά όταν κλείσουν από υγρό, μικρόβια (βακτήρια, ιοί και μύκητες) μπορούν να αναπτυχθούν εκεί και να προκαλέσουν λοίμωξη. Οι συνθήκες που μπορούν να φράξουν τα ιγμόρεια είναι το κοινό κρυολόγημα, η αλλεργική ρινίτιδα οι ρινικοί πολύποδες αλλά και μια μετατόπιση της ρινικής κοιλότητας. Πολλά αντιβιοτικά μπαίνουν στην μάχη για την αντιμετώπιση του προβλήματος. Ποιος παθαίνει ιγμορίτιδα; Οι άνθρωποι που έχουν τις ακόλουθες συνθήκες έχουν και υψηλότερο κίνδυνο: Κοινό κρυολόγημα. Φράξιμο των ρινικών αγωγών. Δομή των οστών που δημιουργεί φράξιμο στους αγωγούς. Χαμηλό ανοσοποιητικό σύστημα, ή λήψη φαρμάκων που καταστέλλουν το ανοσοποιητικό σύστημα. Στα παιδιά κοινοί περιβαλλοντικοί παράγοντες συμβάλλουν στην ιγμορίτιδα και σε αυτούς περιλαμβάνονται οι αλλεργίες και οι ασθένειες με τις οποίες έρχονται σε επαφή στην παιδική κοινότητα. Στους ενήλικες συντελούν οι λοιμώξεις και το κάπνισμα. Ποια είναι τα συμπτώματα της οξείας Ιγμορίτιδας; Τα βασικά συμπτώματα της οξείας ιγμορίτιδας περιλαμβάνουν: Πόνο, πίεση στο πρόσωπο. Φράξιμο της μύτης. Ρινική καταρροή. Απώλεια της όσφρησης. Βήχα/συμφόρηση. Σαν πρόσθετα συμπτώματα μπορεί να περιληφθούν και τα παρακάτω: Πυρετός. Κακή αναπνοή. Κόπωση. Πόνος στα δόντια. Η οξεία ιγμορίτιδα μπορεί να διαγνωστεί όταν κάποιος έχει δύο ή περισσότερα συμπτώματα καθώς και η παρουσία παχιάς βλέννας, πράσινης ή κίτρινης. Ποιά είναι τα συμπτώματα της χρόνιας Ιγμορίτιδας; Άτομα με χρόνια ιγμορίτιδα μπορεί να έχουν τα παρακάτω συμπτώματα για 8 εβδομάδες ή και περισσότερο: Ρινική συμφόρηση. ρινική απόφραξη / έμφραξη. Πύον στην ρινική κοιλότητα. Πυρετός. Ρινική καταρροή. Στα συμπτώματα μπορεί να περιληφθούν: Πονοκέφαλοι. Κακή αναπνοή. Κόπωση. Πόνος στα δόντια. Πως διαγιγνώσκεται η ιγμορίτιδα Την διάγνωση θα την δώσει ο ωτορινολαρυγγολόγος γιατρός σας έπειτα από εξέταση της περιοχής. Μπορεί να ορίσει μια από τις διαγνωστικές διαδικασίες στις οποίες περιλαμβάνονται: ο έλεγχος της βλέννας με καλλιέργεια, ρινική ενδοσκόπηση, ακτινογραφία, τεστ αλλεργίας ή αξονική απεικόνιση της περιοχής. Η θεραπεία για την ιγμορίτιδα εξαρτάται από την σοβαρότητα. Οξεία ιγμορίτιδα. Εάν έχετε μια απλή ρινική λοίμωξη ο ΩΡΛ γιατρός μπορεί να σας συστήσει θεραπεία με αποσυμφορητικά και εισπνοές με ατμό. Η χρήση των αποσυμφορητικών σε σταγόνες ή σπρέι μπορεί να είναι αποτελεσματική για τον έλεγχο των συμπτωμάτων. Ωστόσο τα φάρμακα αυτά δεν πρέπει να χρησιμοποιούνται για περισσότερο από τέσσερις ή πέντε μέρες. Εάν ο γιατρός χορηγήσει αντιβιοτικά η χρήση τους θα διαρκέσει τουλάχιστον 14 μέρες. Χρόνια ιγμορίτιδα. Η ζέστη και η υγρασία στον αέρα μπορούν να εξασθενίσουν την ρινική συμφόρηση. Εισπνοές ατμού από μια λεκάνη βραστό νερό, ζεστές κομπρέσες στην περιοχή της μύτης και των κόλπων, χρήση αποσυμφορητικών σταγόνων ή σπρέι, μπορούν να είναι αποτελεσματικά για τον έλεγχο των συμπτωμάτων. Επίσης μπορεί να ληφθούν αντιβιοτικά. Άλλες επιλογές θεραπείας Για να μειωθεί η συμφόρηση ο ΩΡΛ γιατρός σας μπορεί να σας συνταγογραφήσει σπρέι, ή σταγόνες αποσυμφορητικού φαρμάκου. Εάν πάσχετε από σοβαρή χρόνια ιγμορίτιδα μπορεί να σας δοθούν από το γιατρό στεροειδή από το στόμα, κι αυτό συνήθως γίνεται μόνο όταν άλλα φάρμακα δεν λειτουργούν. Αντιβιοτικά συνταγογραφούνται για οποιαδήποτε βακτηριακή λοίμωξη που εντοπίστηκε στους παραρρίνιους κόλπους (δεν είναι αποτελεσματικά κατά των ιογενών λοιμώξεων). Επίσης μπορεί να χορηγηθεί και αντισταμινικό που συνιστάται κυρίως για τη θεραπεία των αλλεργιών. Μπορεί να χρειαστεί η χορήγηση ανοσοσφαιρίνης (αντισώματα), εάν υπάρχει ανοσολογική ανεπάρκεια. Τέλος υπάρχει περίπτωση να χρειαστεί ακόμα και χειρουργική επέμβαση από χειρουργό ωτορινολαρυγγολόγο για οριστική αντιμετώπιση της πάθησης.\n6 Νοέμβριος 2014 Η ΦΩΝΗ ΤΟΥ ΓΕΡΑΚΑ Σελίδα 6 Από το ΟΧΙ του 1940 στα ΝΑΙ του 2014 ΔΕΛΤΙΟ ΤΥΠΟΥ ΔΗΜΟΥ ΠΑΛΛΗΝΗΣ Πολιτιστικός Σεπτέμβρης 2014 Κλείσιμο των εκδηλώσεων με συναυλία-αφιέρωμα Γράφει ο Νίκος Σίμος Έφτασε για άλλη μία χρονιά ο εορτασμός της επετείου της 28ης Οκτωβρίου, της επετείου του «ΟΧΙ», της επετείου της έναρξης ενός άνισου πολέμου απέναντι στην τότε άραγε μόνον τότε; - υπερδύναμη Γερμανία και σε κάθε σχολειό της Ελλάδας διοργανώνονται γιορτές στην μνήμη και προς τιμή των τότε ηρώων. Σε κάθε πόλη της Ελλάδας κατατίθενται στεφάνια στα μνημεία και γίνονται μαθητικές παρελάσεις όπου οι γονείς παρακολουθούν και καμαρώνουν τα παιδιά τους να παρελαύνουν ως περήφανα Ελληνόπουλα που είναι. ΛΑΘΟΣ! Δεν ισχύει παντού! Σε κάποιες πόλεις οι γονείς πρέπει να διαθέτουν ιδιαίτερη πρόσκληση/πάσο για να μπορέσουν να πλησιάσουν το χώρο της παρέλασης!!! Διότι σε Αθήνα και Θεσσαλονίκη οι παρελάσεις προς τιμήν των αγωνιστών της ελευθερίας, δεν είναι ελεύθερες στο κοινό. Οι παρελάσεις απέναντι στον «ζυγό» είναι περιφραγμένες με κάγκελα σαν αυτά της φυλακής και αυστηρά φρουρούμενες από τις «Δυνάμεις καταστολής και τάξης», αυτές που πήραν αύξηση 10 ευρώ μηνιαίως για να πράττουν το «καθήκον» τους. Και οι επίσημοι, οι ηγέτες του τόπου, οι εθνοσωτήρες μας, είναι ακόμα ποιο σκληρά φρουρούμενοι, προφανώς φοβούμενοι τις υπερβολικές εκδηλώσεις λατρείας από απλό λαό που «σώθηκε» χάριν στην αυτοθυσία τους. Βλέποντας αυτά τα κάγκελα που χωρίζουν τους «μέσα» από τους «έξω», με κάνουν να αναρωτιέμαι τελικώς ποιοι είναι οι «μέσα» και ποιοι είναι οι «έξω». Ελεύθερος είναι αυτός που παρελαύνει στο ρυθμό των πολεμικών εμβατηρίων για μία κλειστή κάστα θεατών, όσων δηλαδή διαθέτουν τη μαγική πρόσκληση και μία εξέδρα με επίσημους που σε λίγο καιρό να τη δούμε περικλεισμένη από αλεξίσφαιρο γυαλί μήπως και ξεφύγει κανένα αυγό ή κανένα γιαούρτι; Μπορεί να είναι υπερβολική η παρομοίωση, όμως το να παρελαύνει κάποιος σε κλειστό κοινό μοιάζει περισσότερο με τσίρκο παρά με εορτασμό Εθνικής Επετείου. Ίσως θα πρέπει να γυρίσουμε την πλάτη στην παρέλαση των «επισήμων» και να τους αφήσουμε να «καμαρώσουν» τα όργανα των 10 ευρώ να δηλώνουν υποταγή και υποτέλεια. Ίσως θα πρέπει Δήμοι που, ακόμα τουλάχιστον, οργανώνουν ελεύθερες για το κοινό παρελάσεις, να προσκαλούν μαθητές και γονείς γειτονικών δήμων να παρελάσουν και να τιμήσουν την επέτειο, ελεύθερα και χωρίς να ικετεύουν να τους δοθεί η ευκαιρία να την παρακολουθήσουν. Ίσως αυτή η αντίδραση να τιμά περισσότερο τους ήρωες. Γιατί, τουλάχιστον, είναι μία αντίδραση. Ως γονέας και εγώ παρακολούθησα την πραγματικά συγκινητική γιορτή του δημοτικού σχολείου του παιδιού μου, Κοινωφελής εργασία στο Δήμο Παλλήνης (από την εφημερίδα ΈΘΝΟΣ ) Η ζωή μακριά από τη φυλακή ήταν το κίνητρο. Μία ρύθμιση που θεσμοθετήθηκε στα τέλη του 2012 έγινε το μέσο: Εκατοντάδες άνθρωποι στη χώρα «εξαργυρώνουν» τις δικαστικές ποινές που τους έχουν επιβληθεί, παρέχοντας κοινωφελή εργασία, για να αποφύγουν τον εγκλεισμό. Άνδρες και γυναίκες που αδυνατούν να εξαγοράσουν την ποινή τους, οι περισσότεροι θύματα της οικονομικής κρίσης, καταδικασμένοι για οικονομικά αδικήματα, εργάζονται δίπλα μας, κυρίως σε Οργανισμούς Τοπικής Αυτοδιοίκησης, για να κερδίσουν την ελευθερία τους. Μόνο στο δήμο Πειραιά, από την αρχή του 2014 μέχρι σήμερα, έχουν ωφεληθεί από τη δυνατότητα αυτή 50 εν δυνάμει κρατούμενοι που απασχολήθηκαν στην καθαριότητα και στις κοινωνικές υπηρεσίες, ενώ εκκρεμούν 26 αιτήσεις καταδικασθέντων. Στο δήμο Αθηναίων, οκτώ άνθρωποι που έχουν καταδικαστεί για οικονομικά εγκλήματα, εξαγοράζουν αυτή τη στιγμή την ποινή τους, διανέμοντας φαγητό στα συσσίτια του Κέντρου Υποδοχής και Αλληλεγγύης της πόλης. Στο δήμο Παλλήνης, έναν από τους πρώτους δήμους της Αττικής που υιοθέτησαν το μέτρο, από το 2013 μέχρι σήμερα, έχουν κατατεθεί 16 αιτήσεις. Είναι μία από τις περιπτώσεις που αποδεικνύει ότι και οι μικρότερες κοινωνίες υπερβαίνουν σιγά σιγά τα ταμπού. «Αυτή τη στιγμή, δέκα πολίτες εκτίουν την ποινή τους με τη μορφή της κοινωνικής εργασίας στο δήμο», λέει στο «Έθνος» ο δήμαρχος Παλλήνης, Αθα- ενώ η συγκίνηση ήταν ακόμη μεγαλύτερη διότι φέτος τη γιορτή έκανε η τάξη του και ως εκ τούτου το παιδί είχε ρόλο. Η οργάνωση ήταν άψογη και τα παιδιά έδωσαν τον καλύτερό τους εαυτό. Παρακολούθησα τη γιορτή ίσως με μεγαλύτερη προσοχή από τις άλλες χρονιές και άκουσα κάθε λέξη των ρόλων που έπαιξαν τα παιδιά. Και τότε ήταν που δημιουργήθηκαν όλα τα ανάμικτα συναισθήματα. Τι ακριβώς διδάσκουμε στα παιδιά; Η απάντηση είναι απλή. Την ιστορία μας. Την ιστορία ενός έθνους που δεν έσκυψε το κεφάλι. Ενός λαού που οι κάτοικοι κάθε χωριού της Πίνδου αποφάσισαν να αντισταθούν στον Γερμανικό ζυγό, από τον τρελό του χωριού μέχρι τον παπά και από τον δάσκαλο μέχρι τον μαθητή. Όλοι ανεξαιρέτως προσφέρθηκαν, ρίχθηκαν για να είμαι ακριβέστερος, στον αγώνα, αψηφώντας κινδύνους και παραμερίζοντας κάθε ίχνος προσωπικού συμφέροντος. Και καλά κάνουμε και διδάσκουμε αυτό το κομμάτι της ιστορίας μας. Όμως τι έχουμε να δείξουμε στα παιδιά από τη νεότερη ιστορία της χώρας; Πως τους αποδεικνύουμε ότι αξίζουμε και τιμούμε το βαρύ αυτό φορτίο; Ποιοι; Εμείς που στο όνομα της ανάπτυξης σκύψαμε το κεφάλι στις «αγορές»; Εμείς που στο βωμό της «ευημερίας», της πισίνας, του τζίπ, του σκάφους, ξεπουλήσαμε κάθε ίχνος εθνικής αξιοπρέπειας και γίναμε περίγελος και παράδειγμα προς αποφυγή; Εμείς που καταπίνουμε αμάσητη την κάθε ψευδή είδηση που μας σερβίρουν οι καναλάρχες των συμφερόντων γιατί μας βολεύει; Εμείς, οι αγωνιστές του καναπέ και του φρέντο καπουτσίνο; Εμείς που την απειλή επιστροφής στη δραχμή τη μεταφράζουμε ως αδυναμία αγοράς του νέου iphone; Εμείς που εκλέγουμε και υποστηρίζουμε τους σύγχρονους δωσίλογους και μαυραγορίτες που ψηφίζουν «ΟΧΙ» στις πολεμικές αποζημιώσεις, στην προστασία από τις αδηφάγες κερδοσκοπικές αγορές, που συρρικνώνουν την παιδεία για να παράξουν την επόμενη γενιά ανειδίκευτων εργατών και μη σκεπτόμενων πολιτών; Τα αποθέματα εθνικής υπερηφάνειας εξαντλούνται με γοργούς ρυθμούς και όσες «ενέσεις» παρελάσεων, αρχαιολογικών ανακαλύψεων τύπου Αμφίπολης, αναφορές στους αρχαίους φιλοσόφους και αν κάνουμε δεν είναι αρκετές να αποκαταστήσουν την τιμή και την αξιοπρέπειά μας, αν δεν αποφασίσουμε εμείς οι ίδιοι να την προασπίσουμε. νάσιος Ζούτσος. «Προσφέρουν τις υπηρεσίες τους καθημερινά επί τέσσερις ώρες στη Διεύθυνση Καθαριότητας. Οι περισσότεροι έχουν καταδικαστεί για παραβάσεις του Κώδικα Οδικής Κυκλοφορίας, οικονομικά αδικήματα ή άλλα πλημμελήματα. Με τον τρόπο αυτό, η έκτιση της ποινής αποκτά, πέραν από τον τιμωρητικό χαρακτήρα και κοινωνική χρησιμότητα. Φυσικά, μία τέτοια δραστηριότητα θέλει ιδιαίτερη προσοχή και οι δημοτικές υπηρεσίες ελέγχουν με αυστηρότητα όλη τη διαδικασία». Νέο Δ.Σ στον Σύλλογο Λόφος Παλλήνης Μετά τις φετινές αρχαιρεσίες στον Σύλλογο Λόφος Παλλήνης, συγκροτήθηκε το νέο Δ.Σ του Συλλόγου το οποίο αποτελείται από τους: Πρόεδρος: ΜΑΡΙΑ ΛΕΒΕΙΔΙΩΤΗ Αντιπρόεδρος: ΣΠΥΡΙΔΟΥΛΑ ΜΠΟΓΡΗ Γενικός γραμματέας: ΚΑΚΛΑΜΑΝΟΣ ΝΙΚΟΣ Ταμίας: ΘΕΟΔΩΡΑ ΚΟΚΚΙΝΟΥ Έφορος εντευκτηρίου & εκδηλώσεων: ΚΩΝΣΤΑΝΤΙΝΟΣ ΛΙΑΚΟΣ Ο Πολιτιστικός Σύλλογος Γέρακα Η ΠΗΓΗ και η ΦΩΝΗ του Γέρακα, εύχονται στην επανεκλεγείσα πρόεδρο του ΛΟΦΟΥ κ. Μαρία Λεβειδιώτη και στα μέλη του νέου Δ.Σ, καλή επιτυχία και δύναμη στο έργο τους. Συναυλίες, θεατρικές παραστάσεις και πολιτιστικές εκδηλώσεις κάθε είδους, γεμίζουν την ατζέντα μας κάθε χρόνο τέτοια εποχή με αφορμή τον Πολιτιστικό Σεπτέμβρη. Έτσι και φέτος πλήθος κόσμου συνέρρευσε στα πολιτιστικά κέντρα του Δήμου Παλλήνης, ενδυναμώνοντας την καθιέρωση του θεσμού αυτού, δίνοντας μας παράλληλα το κίνητρο να συνεχίσουμε να δουλεύουμε με το βλέμμα στραμμένο στα καλλιτεχνικά ιδεώδη. Σε αυτό το πλαίσιο και κλείνοντας τις εκδηλώσεις της διοργάνωσης, το Σάββατο 11 Οκτωβρίου η Φιλαρμονική Ορχήστρα του Δήμου μας πραγματοποίησε συναυλία αφιέρωμα στο Γιάννη Σπανό στο Πολιτιστικό Κέντρο του Γέρακα. Τα μέλη της Φιλαρμονικής κατάφεραν να μας εντυπωσιάσουν για μια ακόμη φορά με την άρτια εκτέλεση των κομματιών. Πέρα όμως από την εξαιρετική απόδοση της φιλαρμονικής εξαιρετική ήταν και η παρουσία των δύο ερμηνευτών Κω/νουΤζιαγκούλα και Χρυσής Στεφανάκη οι οποίοι έντυσαν φωνητικά τη ξεχωριστή αυτή βραδιά. Ιδιαίτερα συγκινητική ήταν η στιγμή όπου ο κ.σπανός κάθισε στο πιάνο και με τη συνοδεία των τραγουδιστών κατάφερε να ξεσηκώσει το κοινό, η προσέλευση του οποίου ξεπέρασε κάθε προσδοκία καθώς μέσα στη αίθουσα δεν έπεφτε κυριολεκτικά καρφίτσα. Κλείνοντας η εκδήλωση ο Δήμαρχος Παλλήνης κ.αθανάσιος Ζούτσος, απένειμε τιμητική πλακέτα στον κ. Σπανό για τη συνολική προσφορά του στη μουσική. Ο θετικός απολογισμός του φετινού «Πολιτιστικού Σεπτέμβρη» μας δίνει την ελπίδα ότι η επιτυχία αυτή θα συνεχιστεί και τα επόμενα χρόνια. Για το λόγο αυτό ευχαριστούμε θερμά όλους όσους παρακολούθησαν και συμμετείχαν στην προσπάθεια μας για την διαρκή πολιτιστική αναβάθμιση της πόλης μας. ΠΑΡΑΔΙΔΟΝΤΑΙ Μαθήματα Βυζαντινής Μουσικής και Παραδοσιακού τραγουδιού, από έμπειρο γνωστό μουσικοδιδάσκαλο. Τηλ. Επικοινωνίας:\n7 Νοέμβριος 2014 Η ΦΩΝΗ ΤΟΥ ΓΕΡΑΚΑ Σελίδα 7 Όπως είναι εμφανές πλέον η κλιματική αλλαγή αποτελεί γεγονός και αν και αργά ο ΟΗΕ αποφάσισε να κινητοποιηθεί. Τον προηγούμενο μήνα στη σύνοδο που διοργάνωση ο γενικός γραμματέας του ΟΗΕ Μπαν Γκι-Μουν στην Νέα Υόρκη ετέθη το θέμα της κλιματικής αλλαγής ως μείζον θέμα σε παγκόσμιο επίπεδο, χαρακτήρισε την μείωση των εκπομπών διοξειδίου του άνθρακα επιτακτική και την μείωση της παγκόσμιας θερμοκρασίας κατά 2οc ως μόνη διέξοδος στην αποκλίνουσα τροχιά που βρισκόμαστε. Το έτος 2015 είναι ορόσημο για την παγκόσμια κλιματική ισορροπία καθώς έχουμε φτάσει στο ζενίθ όσον αφορά την κλιματική αλλαγή και από εδώ και πέρα οι καταστροφές να είναι μη αναστρέψιμες. Γι αυτό λοιπόν πάνω από 120 χώρες συμμετείχαν στην έκτακτη σύσκεψη του ΟΗΕ. Αν και οι προγενέστερες σύνοδοι είχαν γίνει τόσο στο Μόντρεαλ (πρωτόκολλο του Μόντρεαλ, 1987), όσο και στο Κιότο (πρωτόκολλο του Κιότο, 1997), με παρόμοια θεματολογία, δεν υπήρξε κανένα αποτέλεσμα και καμία βελτίωση. Ας πάρουμε όμως τα πράγματα με την σειρά. Σήμερα υπάρχει ένα όριο ρύπων το όποιο κάθε χώρα δεν δύναται να το ξεπεράσει, γιατί θα πληρώσει πρόστιμο. Υπάρχουν χώρες ( όπου έχουν την λεγόμενη βαριά βιομηχανία) οι οποίες παράγουν περισσότερες ποσότητες ρύπων και άρα ξεπερνούν το όριο, ενώ στον αντίποδα, κυρίως οι αναπτυσσόμενες 23/9/2014, Νέα Υόρκη. Εσπευσμένη σύνοδος για την κλιματική αλλαγή. Γράφει ο Τζαιμπάλλα Χαλήλ - Περιβαλλοντολόγος, Απόφοιτος πολυτεχνικής σχολής Πανεπιστήμιου Πατρών Τμήματος Διαχείρισης Περιβάλλοντος και Φυσικών Πόρων γουν πάνω από 57% της παγκόσμιας εκπομπής ρύπων ενώ αν προσθέσουμε στο ποσοστό ρύπων και το ποσοστό της ΕΕ τότε το ποσοστό αυτό εκτοξεύεται ακόμα περισσότερο. Το θέμα είναι απλό και συνάμα δύσκολο να εφαρμοστεί. Οι δυο μεγαλύτεροι ρυπαντές Κινά και ΗΠΑ πρέπει να μειώσουν σημαντικά τους ρύπους τους, τουλάχιστον στο ήμισυ για να πάρουμε μια ανάσα. Δεδομένου δε, ότι η Ε.Ε, Ιαπωνία και λίγο η Ινδία επενδύουν στις ανανεώσιμες πηγές, οι εκπομπές αυτές μπορούν να απαλειφθούν πολύ σύντομα. Τώρα πως μπορούν οι κυβερνήσεις να πιέσουν τις βιομηχανίες να συμμορφωθούν και να κινηθούν σε πιο περιβαλλοντικά πλαίσια ; Αυτό είναι όπως θα λέγαμε αλλουνού παπά Ευαγγέλιο. Το στενάχωρο είναι ότι ακόμα και σε μια τέτοια κρίσιμη στιγμή για τον πλανήτη μας υπάρχουν χώρες που συνειδητά κωφεύουν και αδιαφορούν, και για ευνόητους λόγους δεν συμμετείχαν στην σύσκεψη αυτή όπως η Κίνα και η Ινδία που σημειωτέον αποτελούν το 1/3 των κατοίκων του πλανήτη μας καθώς και η Ρωσία, ενώ οι ΗΠΑ θέλοντας να υποβαθμίσει το γεγονός και κατά την γνώμη μου να το ευτελίσει τοποθέτησε ως Πρέσβη καλής θελήσεως για την κλιματική αλλαγή» τον ηθοποιό Leonardo Di Caprio για να κάνει το Opening της συνόδου!!! Στα της σύσκεψης, υπήρχε δέσμευση χωρών όπως η Γερμανία και η Γαλλία να δαπανήσουν 1 δισεκατομμύριο η κάθε μια χώρα στα επόμενα χρόνια, για την μείωση των Χώρα Ετήσιες Εκπομπές CO2 (σε χιλιάδες τόνους) Συνολικό ποσοστό των ρύπων (%) Κίνα ,5 ΗΠΑ ,2 Ευρωπαϊκή Ένωση ,8 Ρωσία ,5 Ινδία ,3 Ιαπωνία ,6 χώρες παράγουν αρκετά λιγότερους από τα επιτρεπτά όρια ρύπων. Έτσι αντί οι ρυπογόνες χώρες να συμμορφωθούν και να ρυπαίνουν λιγότερο, διάλεξαν τον εύκολο δρόμο και δημιούργησαν το λεγόμενο εμπόριο ρύπων. Οι αναπτυγμένες χώρες δηλαδή, προσεγγίζουν τις αναπτυσσόμενες με σκοπό να αγοράσουν το ποσοστό ρύπων το οποίο οι συγκεκριμένες χώρες δεν παράγουν. Το αποτέλεσμα της αγοραπωλησίας αυτής είναι οι χώρες που κατ επανάληψη ρυπαίνουν, να αυξήσουν δραματικά τα κέρδη των βιομηχανιών τους και παράλληλα το χρηματικό ποσό που θα πληρώσουν να είναι αρκετά μικρότερο από αυτό που πραγματικά θα έπρεπε να τους επιβληθεί ως πρόστιμο. Το 2009 στην Κοπεγχάγη ο ΟΗΕ είχε αποφασίσει την δημιουργία πράσινου ταμείου αξίας 100 δισεκατομμυρίων δολαρίων με σκοπό το ποσό σταδιακά να διατεθεί στην βελτίωση και στην πρόληψη της κλιματικής αλλαγής, πράγμα που έμεινε κυριολεκτικά στα χαρτιά καθώς το συγκεκριμένο ποσό δεν συγκεντρώθηκε ούτε στο ελάχιστο. Όπως φαίνεται και στον παρακάτω πίνακα με τους μεγαλύτερους ρυπαντές παγκοσμίως, υπάρχουν 5 χώρες που παρά ρύπων και την στροφή τους στις ανανεώσιμες πηγές, ενώ η Ελλάδα δεσμεύτηκε πως θα αξιοποιήσει τα νησιά της για την παραγωγή ανανεώσιμων πηγών ενέργειας καθώς και πως θα θεσπίσει πολιτικές προς την κατεύθυνση της πράσινης ανάπτυξης. Στην διάρκεια της συνόδου είχαμε και διαδηλώσεις ανά τον κόσμο με στόχο να δυναμώσει το μήνυμα για την αλλαγή της πολιτικής που είχαμε ως τώρα, με τις μεγαλύτερες διαδηλώσεις να πραγματοποιούνται στην Νέα Υόρκη, στο Λονδίνο, στο Γιοχάνεσμπουργκ, στο Νέο Δελχί και στο Ρίο ντε Τζανέιρο. Τώρα το ερώτημα που δημιουργείται είναι το κατά πόσο μια σύσκεψη τέτοιου βεληνεκούς και σπουδαιότητας είχε αποτέλεσμα και κύρος όταν οι μεγαλύτεροι παγκόσμιοι ρυπαντές απουσιάσαν και με τον DiCaprio στην θέση του πρέσβη καλής θέλησης να αγωνίζεται για την κλιματική αλλαγή; Πραγματικά δεν μπορώ να το απαντήσω. Όσον αφορά τις δεσμεύσεις αν θα εφαρμοστούν; Ειδομεν. Το σίγουρο είναι ότι το καμπανάκι έχει χτυπήσει προ πολλού και τα αποτελέσματα αρχίζουν να είναι εμφανή ακόμα και σήμερα και δυστυχώς τα επόμενα χρόνια φαίνεται ότι θα είναι δυσοίωνα. ΕΝΩΣΗ ΣΥΛΛΟΓΩΝ ΓΟΝΕΩΝ ΚΑΙ ΚΗΔΕΜΟΝΩΝ ΔΗΜΟΣΙΩΝ ΣΧΟΛΕΙΩΝ ΔΗΜΟΥ ΠΑΛΛΗΝΗΣ - ΠΑΛΛΗΝΗ ΔΕΛΤΙΟ ΤΥΠΟΥ Σε κινητοποιήσεις προχωρούν οι μαθητές των σχολείων στα άμεσα όσοκαι στα πιο μακροχρόνια ζητήματα. του Δήμου μας, όπως συμβαίνει και σε πολλές άλλες πόλεις της χώρας, απαιτώντας άμεση λύση στα πολλά οξυμέων της πόλης μας να κάνουν και δική τους υπόθεση τονα- Καλούμε τα Δ.Σ. των ΣυλλόγωνΓονέων όλων των σχολείνα προβλήματα που με την έναρξη της σχολικής χρονιάς γώνα για καλύτερη Παιδεία. Τα σημερινά παιδιά του Γυμνασίου και του Δημοτικού είναι οι αυριανοί μαθητές του ξαναβρίσκουν μπροστά τους. Το νέο λύκειο, η τράπεζα θεμάτων, οι συγχωνεύεις των Λυκείου, που θα βρεθούν αντιμέτωποι αύριο, αυτοί και οι τάξεων που υπάρχει κίνδυνος να καταλήξουν σε 32παιδιά σε κάθε τμήμα ( το έχει ζητήσει αυτό ο διευθυντής της Να ζητήσουμε, ταυτόχρονα, τη λύση των προβλημάτων γονείς τους, με τα προβλήματα που αναφέραμε. δευτεροβάθμιας, εννοείται με εντολή του υπουργείου), η που δεν λείπουν και από τις υπόλοιπες βαθμίδες. μεταφορά προς και από τα σχολεία, η άμεση κάλυψη των Η παραδοχή τουυπουργού Παιδείας ότι: ελλείψεωνσε εκπαιδευτικούς και βιβλία ταλαιπωρούν καθημερινά μαθητές, γονείς και εκπαιδευτικούς, δημιουργούν ότι είσαι για το τρελοκομείο, είναι απόδειξη ότι για κά- Το να έχεις18 μαθήματα στο δημοτικό, είναι απόδειξη ανυπέρβλητα προβλήματα στο διδακτικό έργο, αυξάνουντις άνισες συνθήκες μάθησης και υποβαθμίζουν ακόμη της αποτυχίας του σημερινού καθεστώτος στην Παιδεία. ποιον άλλον δουλεύεις, όχι για τα παιδιά είναι η ομολογία παραπέρα την ήδη υποβαθμισμένηπαρεχόμενη παιδεία. Είναι απόδειξη ότι για κάποιον άλλον δουλεύεις, όχι Το Δ.Σ. της Ένωσης Γονέων συμπαραστέκεταιστον αγώνα για τα παιδιά Υποχρέωση δική μας είναι να αλλάξει των παιδιών μας. Μαζί τους και μαζί με τους εκπαιδευτικούς, πουεπίσης βιώνουν τις ίδιες αγωνίες και ζουν καθημε- ΓΙΑ ΤΟ Δ.Σ. αυτή η πραγματικότητα. ρινά αυτά τα προβλήματα, θα αναζητήσουμε τους τρόπους Ο ΠΡΟΕΔΡΟΣ: ΚΩΣΤΑΣ ΠΑΠΑΓΕΩΡΓΙΟΥ και τις μορφές των κινητοποιήσεων για να δοθεί λύση, τόσο Ο ΓΕΝ.ΓΡΑΜΜΑΤΕΑΣ: ΔΗΜΗΤΡΗΣ ΚΟΤΡΩΝΗΣ ΑΠΟ ΤΗΝ ΘΕΣΗ ΤΟΥ ΔΗΜΟΤΙΚΟΥ ΣΥΜΒΟΥΛΟΥ Γράφει ο Βασίλης Δημητριάδης Δημοτικός σύμβουλος Παλλήνης Η Δημοκρατία δεν είναι ζύμη να την απλώνεις και να την πλάθεις όπως σε εξυπηρετεί... Η δημοκρατία είναι το πολίτευμα όπου η εξουσία πηγάζει από τον λαό, ασκείται από τον λαό και υπηρετεί τα συμφέροντα του λαού μέσω των εκλεγμένων αντιπροσώπων του. Κεντρικό χαρακτηριστικό της δημοκρατίας είναι η λήψη αποφάσεων με ψηφοφορία... Η παραπάνω περιγραφή, δεν είναι δική μου επινόηση, βρίσκεται στην πιο γνωστή εγκυκλοπαιδική ιστοσελίδα του πλανήτη που δεν είναι άλλη από την Βικιπαίδεια... Θα μπορούσε βέβαια να είναι και δική μου, όμως όπως διαπίστωσα, υπάρχουν συμπολίτες μας που σε όσους κατέχουν κάποια θέση αιρετού διαφορετική της δικής τους παραταξιακής επιλογής, τους χαρακτηρίζουν, με μύριους αρνητικούς χαρακτηρισμούς και ενίοτε επιχειρούν και να τους χλευάσουν. Μία νοοτροπία που αν και κατ αρχήν προκαλεί κάποιου είδους εκνευρισμό, (σε ξαφνιάζει βλέπετε να σε κατατάσει ο πας εις ενασχολούμενος με την προσωπική πολιτική του, σε ότι κατηγορία «του γουστάρει», ανά πάσα στιγμή, γιατί απλά... έτσι «του γουστάρει»). Όμως αν το καλοσκεφτείς, με λίγο χιούμορ, βλέπεις τα πράγματα με μια άλλη ματιά. Έτσι λοιπόν προέκυψε ένα θέμα που μάλλον προκάλεσε αρκετή ευθυμία το προηγούμενο διάστημα, στην πλειονότητα των συμπολιτών μας που πρόσφατα έκριναν και έδωσαν για τα επόμενα πέντε χρόνια ποσοστά πάνω από 63% στην σημερινή πλειοψηφία του δημοτικού συμβουλίου για να διοικήσει τον Δήμο Παλλήνης και... όχι σε οποιονδήποτε άλλον. Έτσι λοιπόν, άκουσον-άκουσον, (μάλλον διάβασον-διάβασον), τα μέλη της πλειοψηφίας του Δημοτικού συμβουλίου (που μετρούν μόλις την... τρίτη συνεδρίαση μετά το 63% των δημοτικών εκλογών), βρέθηκαν αντιμέτωπα με την... εκπληκτική επιχειρηματολογία κάποιων υποστηρικτών - συνεργατών - μελών της παράταξης της «μείζονος», γιατί λέει στηρίζουν... ομόφωνα την πολιτική της πλειοψηφούσας παράταξης και -κατά συνέπεια- όχι αυτή της... δικής τους!!! Η λογική του παραλογισμού θα συνεχιστεί όπως φαίνεται και στην επόμενη πενταετία, αλλά αυτό είναι το λιγότερο. Αν σκεφτείς ότι το όλο θέμα, αφορούσε πρόταση για την διοργάνωση ενός διημέρου κοινωνικής αλληλεγγύης, οδηγούμαστε στο συμπέρασμα ότι αυτό που θα πρέπει να περιμένουμε στο μέλλον, είναι μόνο μία επί παντός άρνηση, μέσω διαφόρων προσχημάτων (έτσι για να έχουμε και κάτι να λέμε). Όπως παλαιότερα, ένας λόγος π.χ, ήταν αν θυμάστε, το κόστος της ΜΙΑΣ εξέδρας των εθνικών εορτών (τότε οι «μειοψηφούντες» της «μείζονος» είχαν παρακολουθήσει την παρέλαση κάτω από την ΜΙΑ εξέδρα προβάλλοντας αρκούντως την... «αντίδρασή» τους. Όμως κατά περίεργο τρόπο, (θαύμα-θαύμα), στην επόμενη Εθνική γιορτή, όσοι αντιδρούσαν μερικούς μήνες πριν, ανέβηκαν και... στις τρεις εξέδρες!!! Γίνονται και θαύματα πως να το κάνουμε... Αυτό βέβαια δεν έχω διάθεση να με απασχολήσει πολιτικά, αφού μάλλον ανήκει στην επιστημονική σφαίρα, όμως επειδή αφορά την προηγούμενη δημαρχιακή θητεία, καταγράφεται ιστορικά, για να βοηθήσει να εξαχθούν συμπεράσματα. Θα με απασχολήσει όμως, το ότι υπήρξαν αντιδράσεις για την διοργάνωση ενός διημέρου αλληλεγγύης, με την αφιλοκερδή συμμετοχή πολλών σημαντικών καλλιτεχνών και (ΠΡΟΣΟ- ΧΗ ΠΑΡΑΚΑΛΩ) για την ΔΩΡΕΑΝ προβολή της εκδήλωσης από τα μέσα μαζικής ενημέρωσης μετά από άδεια του Ε.Σ.Ρ (την οποία μάλλον θα αγνοούσαν, αλλιώς δεν θα επιδίδοντο σε ένα αγώνα παραλογισμού, όπου και έπαιξαν μόνοι τους και... τελικά ηττήθηκαν)! Βλέπετε κάποιοι θα ήθελαν η ορχήστρα «ΜΙΚΗΣ ΘΕΟΔΩΡΑΚΗΣ» να έλθει να προσφέρει την αφιλοκερδή παρουσία της, χωρίς ηχητικά συστήματα ή άντε με τη μουσική συνοδεία κάποιου... «τρανζίστορ». Η εκδήλωση στο μουσικό Γυμνάσιο βέβαια πραγματοποιήθηκε και ήταν ιδιαίτερα επιτυχημένη. Πέτυχε μάλιστα και τους στόχους της όπως έδειξε η παρουσία του κόσμου σε αυτήν. Το... ερώτημα όμως παραμένει. Φταίει τελικά αυτό (το προφανώς μη... βολικό για κάποιους) πολίτευμα που λέγεται «Δημοκρατία», που προβλέπει την «ψηφοφορία» ως τρόπο λήψης αποφάσεων; Και τι άραγε θα επιθυμούσαν να το αντικαταστήσει; Ας μας το πουν. Ελπίζω πάντως σε κάτι «ανώδυνο» και όχι κάτι άλλο... ξέρετε, από εκείνα που... την καταργούν.\n8 ΑΦΙΕΡΩΜΑ ΣΤΟΝ ΜΕΓΑΛΟ ΜΑΣ ΗΘΟΠΟΙΟ - ΑΓΩΝΙΣΤΗ ΜΑΝΟ ΚΑΤΡΑΚΗ ΑΠΟ ΤΗΝ ΟΜΑΔΑ ΓΥΝΑΙΚΩΝ ΠΑΛΛΗΝΗΣ-ΓΕΡΑΚΑ- ΑΝΘΟΥΣΑΣ Μεγάλη απήχηση είχε η εκδήλωση που διοργάνωσε η Ομάδα Γυναικών Παλλήνης, την Κυριακή 19 Οκτωβρίου 2014, στο Οινοποιείο Πέτρου αφιερωμένη στα 30 χρόνια από το θάνατο του ΜΑΝΟΥ ΚΑΤΡΑΚΗ. Τον μεγάλο ηθοποιό που δίδαξε και «ποίησε» ήθος στη θεατρική σκηνή και τη «σκηνή» του αγώνα. Τον αγωνιστή καλλιτέχνη που «Στο μπόι σου παίρνει μέτρο η ανθρωπιά και η τέχνη»... (όπως έγραψε ο Γιάννης Ρίτσος) και ήταν ο τίτλος της εκδήλωσης. «Αναβιώσαμε» στιγμές από τη ζωή και το έργο του, που αποτέλεσαν και αποτελούν δίδαγμα και παράδειγμα καλλιτέχνη που έθεσε την τέχνη του στην υπηρεσία του λαϊκού κινήματος με αυτοθυσία και δε διαπραγματεύτηκε ποτέ τις ιδέες του. Η βραδιά ολοκληρώθηκε με τη θεατρική παράσταση Ο καφές και η δημοκρατία του Αζίζ Νεσίν από τη θεατρική ομάδα Καματερού «ΕΚΤΟΣ ΣΧΕΔΙΟΥ». Ολοκληρώθηκε η ανακατασκευή της παιδικής χαράς ΔΕ Παλλήνης, στην Πλατεία Ελευθερίας Μία σύγχρονη παιδική χαρά, με όλες τις απαιτούμενες προδιαγραφές ασφαλείας παραδόθηκε στη Δημοτική Ενότητα Παλλήνης, αποτελώντας ένα κόσμημα, τόσο για την περιοχή, όσο και για τους κατοίκους και ειδικά για τα μικρά παιδιά. Πρόκειται για τη μεγαλύτερη και πλέον πολυσύχναστη παιδική χαρά της ΔΕ Παλλήνης, στην Πλατεία Ελευθερίας, ενταγμένη στο έργο «Ανακατασκευής παιδικών χαρών ΔΕ Παλλήνης». Το έργο περιλαμβάνει την ουσιαστική αναβάθμιση του χώρου της παιδικής χαράς, ώστε να αποτελεί πόλο έλξης και ψυχαγωγίας για μικρούς και μεγάλους. Τοποθετήθηκε δάπεδο ασφαλείας (πάχους 40mm 50mm -70mm), όργανα και εξοπλισμός παιδικών χαρών(σύνθετο συγκρότημα με τσουλήθρες, αναρριχητικές δραστηριότητες, τούνελ και πάνελ δραστηριοτήτων, χωροδικτύωμα, κούνια τεσσάρων θέσεων δύο παιδιών και δύο νηπίων, τραμπάλα ελατηρίων δύο θέσεων, τραμπάλα απλή δύο θέσεων, κούνια φωλιά, ζωάκι ελατηρίου). Η ανακατασκευή της έγινε με όλες τις απαιτούμενες προδιαγραφές ώστε να λαμβάνει πιστοποίηση καταλληλότητας. Όλα τα όργανα της παιδικής χαράς έχουν προδιαγραφές ασφαλείας, ενώ υπήρξε μελέτη του χώρου ο οποίος διαμορφώθηκε έτσι ώστε οι δραστηριότητες των ηπίων, αλλά και των μεγαλύτερων παιδιών να καλύπτουν τους όρους ασφαλείας. Ο Δήμαρχος Παλλήνης κ. Ζούτσος, δήλωσε: «Κάθε έργο πρέπει να εκτελείτε στην ώρα του, χωρίς βιασύνες και χωρίς καθυστερήσεις που θα εξυπηρετούσαν άλλες σκοπιμότητες. Η κατασκευή της παιδικής χαράς στην Παλλήνη να σας θυμίσω ότι ξεκίνησε προεκλογικά και παρά τις Παράταση για τη ρύθμιση βεβαιωμένων ληξιπρόθεσμων οφειλών στους Δήμους ΕΝΗΜΕΡΩΣΗ ΠΡΟΣ ΤΟΥΣ ΔΗΜΟΤΕΣ Σας γνωρίζουμε ότι παρατείνεται η δυνατότητα ρύθμισης ληξιπρόθεσμων οφειλών προς Δήμους και Ν.Π.Δ.Δ αυτών, έως τις 30 Νοεμβρίου 2014, με τη σχετική τροπολογία ν.4304/14(άρ.25). Ο αριθμός των δόσεων κυμαίνεται από 24 έως 100 δόσεις ανάλογα με το ύψος του οφειλόμενου ποσού. Στην ευνοϊκή αυτή ρύθμιση εντάσσονται και όσες οφειλές βεβαιώθηκαν και θα βεβαιωθούν έως και τις 30 Οκτωβρίου Επίσης δίνεται η δυνατότητα να ενταχθούν στην ρύθμιση και παλαιότερες οφειλές (πριν την ). Προθεσμία κατάθεσης αίτησης από τους πολίτες για υπαγωγή σε ρύθμιση των ληξιπρόθεσμων βεβαιωμένων οφειλών τους μέχρι 30/11/2014. Οι αιτήσεις για βεβαιωμένες (έως 30/10/2014), ληξιπρόθεσμες οφειλές, κατατίθενται στην Ταμειακή Υπηρεσία του Δήμου Παλλήνης, στο Δημαρχείο, Ιθάκης 12, Γέρακας. Για περισσότερες πληροφορίες, καλέστε στην Ταμειακή Υπηρεσία: και αντιδράσεις, εκτίμησα ότι ήταν η ώρα για να ξεκινήσει και δεν δίστασα να αναλάβω και το κόστος. Το τελικό αποτέλεσμα μας δικαιώνει. Δεν χάσαμε χρόνο στην κατασκευή της παιδικής χαράς, η οποία είναι η καλύτερη παιδική χαρά και στις τρεις δημοτικές ενότητες του Δήμου Παλλήνης. Την καμαρώνουμε και θα την χαιρόμαστε και εμείς και κυρίως τα παιδιά για τα οποία την φτιάξαμε. Τα αποτελέσματα που μας φέρνει αυτό το σύγχρονο έργου μας δικαιώνουν και και αυτό κρατάμε για τις αποφάσεις που πρέπει να λαμβάνουμε, ως λογική και ως διαδικασία». ΜΗΝ ΤΟΥΣ ΑΦΗΝΟΥΜΕ... ΝΑ ΜΑΣ ΔΕΝΟΥΝ ΤΑ ΜΑΤΙΑ ΚΑΙ ΝΑ ΚΑ- ΤΑΡΓΟΥΝ ΤΗΝ ΨΥΧΗ ΜΑΣ ΚΑΙ ΤΗΝ ΚΡΙ- ΣΗ ΜΑΣ... -ΑΣ ΑΡΝΗΘΟΥΜΕ: ΤΗΝ ΨΕΥΤΙΚΗ ΤΗΛΕ- ΚΟΙΝΩΝΙΑ ΤΟΥΣ -ΑΣ ΑΦΥΠΝΙΣΤΟΥΜΕ: ΑΠΟ ΤΟΝ ΟΜΑΔΙΚΟ ΤΗΛΕ-ΛΗΘΑΡΓΟ ΚΑΙ ΤΗΝ ΠΛΥΣΗ ΕΓΚΕΦΑΛΟΥ ΠΟΥ ΜΑΣ ΥΠΟΒΑΛΛΟΥΝ ΟΙ ΚΑΝΑΛΑΡΧΕΣ. Κάπου κοντά σας, υπάρχει ένας Πολιτιστικός Σύλλογος, που παλεύει ΑΝΙΣΑ με την αλλοτρίωση και την υποκουλτούρα... Γνωρίστε τους ανθρώπους του, δυναμώστε την δύναμή τους... ΤΟ ΕΧΟΥΝ ΑΝΑΓΚΗ! ΤΟ ΕΧΕΙ ΑΝΑΓΚΗ Η ΚΟΙΝΩΝΙΑ ΜΑΣ!!! Το τοπικό συμβούλιο Γέρακα σε δράση... Μια ευχάριστη έκπληξη με περίμενε το πρωϊ Σαββάτου έξω από γνωστό Super Market της περιοχής του Γέρακα. Γράφει ο Βασίλης Δημητριάδης Μέλη του τοπικού συμβουλίου της δημοτικής ενότητας Γέρακα, (σημειώστε πως είδαμε μόνο της παράταξης του Δημάρχου κ. Ζούτσου), μοίραζαν στους συμπολίτες μας έντυπο υλικό προκειμένου να τους ενημερώσουν για την εθελοντική αιμοδοσία το Σάββατο 1η Νοεμβρίου. Νομίζω ότι τα συγχαρητήρια μας είναι το ελάχιστο που τους αξίζει! Θα επισημάνω επίσης, ότι θα περίμενε κάποιος να είναι παρόντες όλοι, ανεξάρτητα με ποια παράταξη εξελέγησαν, γιατί η ανθρωπιά, η κοινωνική αλληλεγγύη και ο εθελοντισμός ΔΕΝ έχουν παρατάξεις. Ελπίζουμε την άλλη φορά... Τέτοιες ενέργειες πάντως, δημιουργούν ελπίδες σε όλους μας ότι κάτι αλλάζει, αφού τελευταία στη χώρα μας (και φυσικά και στο Δήμο μας), διαπιστώνουμε πως φοριέται πολύ το μοντέλο των... λαλίστατων και αναιδών επικριτών του πληκτρολογίου, που μέσω διαδικτύου έχουν άποψη εξ αποστάσεως και επί παντός επιστητού. Εκείνων που μιλούν (ή γράφουν) πολύ, αλλά... πράττουν λίγα. Όμως αυτό δεν μπορεί να αποτελέσει παρά μόνο μια αδιάφορη υποσημείωση σε ένα μεγάλο κεφάλαιο, το οποίο γράφουν όσοι πιστεύουν στο ότι χρειάζονται αλλαγές πρώτα σε νοοτροπίες για να προχωρήσουμε μπροστά. Όπως οι εκλεγμένοι στο τοπικό συμβούλιο του Γέρακα συμπολίτες μας της φωτογραφίας.


Τα must κραγιόν για την σεζόν F/W '18-'19!\nΑρχική σελίδαBeautyΤα must κραγιόν για την σεζόν F/W '18-'19!\nEva Kondili Οκτωβρίου 05, 2018\nΤο φθινόπωρο έφθασε και ο χειμώνας όλο και πλησιάζει..Οπότε αρχίζουμε σιγά σιγά να αφήνουμε τα παστέλ, ροζ και φούξια χρώματα και επιστρέφουμε σε αυτά τα αγαπημένα σκούρα μπορντό και καφέ. Πιο κάτω είναι τα δικά μου αγαπημένα!\n1. MAC cosmetics "Diva"\nΖεστό βουργουνδί χρώμα με ματ αποτέλεσμα το οποίο όμως δεν ξεραίνει τα χείλη. Η σύνθεση των κραγιόν της MAC είναι τέτοια που τα κάνει να διαρκούν όλη μέρα, ενώ μπορεί να φορεθεί βράδυ αλλά και πρωί.\n2. NYX Liquid Suede Mettalic "New Era" & "Biker Babe"\nΣκούρο μπρονζέ χρώμα με μεταλλικό φινίρισμα. Έχει πλούσια κάλυψη, μαλακή υφή, ενώ το χρώμα διαρκεί ώρες. Δεν προκαλεί ξηρότητα και απλώνεται πολύ εύκολα "γλιστρώντας" στα χείλη.\nΣκούρο κόκκινο χρώμα με ζεστούς υποτόνους και μεταλλικό φινίρισμα. Ότι ισχύει και για το "New Era".\n3. MAC Cosmetics "Whirl"\nTo "go-to" κραγιόν μου! Πλούσιο καφέ χρώμα, με ίσως λίγο ροζέ υποτόνους μερικές φορές, το Whirl είναι το τέλειο nude κραγιόν. Ταιριάζει με τα πάντα, διαρκεί, δεν ξεραίνεται, ενώ με ένα παρεμφερές μολύβι μπορείς να δώσεις σχήμα και λίιιγο "overlining" στα χείλη για ένα εντυπωσιακό, αλλά συνάμα φυσικό αποτέλεσμα.\n4. NYX Lip Lingerie "French Maid"\nΑυτό το κραγιόν είναι ότι πρέπει για τις ανοιχτόχρωμες επιδερμίδες! Επομένως είναι must για τον χειμώνα, όπου χάνουμε το μαύρισμα του καλοκαιριού. Πρωινό, όχι πολύ σκούρο μοβ χρώμα, ματ, το οποίο διαρκεί και δεν ξεραίνει. Πλούσια υφή και πολύ εύκολη εφαρμογή.\n6. CHANEL Rouge CoCo Shine "Espirit 88"\nTo μόνο που δεν είναι ματ από τη συλλογή! Το Espirit 88, είναι ένα βουργουνδί με χρώμα βατόμουρο και ροζ ψυχρούς υποτόνους. Σίγουρα φεύγει πιο εύκολα από τα προηγούμενα αλλά αυτό δεν σημαίνει ότι δεν διαρκεί, ενώ απλώνεται ομαλά και είναι αρκετά ενυδατικό.\n7. MAC Cosmetics "Heroine"\nΈντονο μοβ χρώμα, το οποίο είναι κάθε χρόνο στην μόδα! Ότι ισχύει για τα κραγιόν της MAC, ματ, ενώ σε συνδυασμό με το μολύβι της ίδιας απόχρωσης το αποτέλεσμα είναι σούπερ!\n8. SEPHORA Lip Stain "01"\nΓενικά, τα lip stain της Sephora είναι από τα καλύτερα όσο αφορούν διάρκεια. Μεγάλη γκάμα χρωμάτων, όμως το συγκεκριμένο φοριέται χειμώνα-καλοκαίρι σε όλες τις περιστάσεις, αφού αποτελεί το κλασσικό red lip look. Αυτό το χρώμα στα χείλη και ένα έντονο cat-eye στα μάτια είναι ένας σίγουρος, σταθερός συνδυασμός που θα εντυπωσιάσει.


Φουρφουράς - Σελίδα 17 από 18 - Ομοσπονδία Σωματείων Επαρχίας Αμαρίου\n(Γράφει ο Στέφανος Ευθ. Αντωνακάκης)Ο Ελευθέριος Βενιζέλος περιστοιχισμένος από τους Κρητικούς Βουλευτές της Α΄ Αναθερωρητικής Βουλής.Ο πρώτος καθήμενος από δεξιά ο βουλευτής Γεώργιος Ανδρεδάκης. Η ζωή και το έργο του πασίγνωστα:1. Βουλευτής επί σειρά ετών.2. Αντιπρόεδρος της Βουλής των Ελλήνων στην Κυβέρνηση Βενιζέλου.3. Πρώτος Έπαρχος Αμαρίου.4. Διακεκριμένος Γιατρός των φτωχών και των αδύναμων Αμαριωτών.5. Άριστος […]\n27 Ιανουαρίου 2012 in Φουρφουράς\n16 Ιανουαρίου 2012 in Φουρφουράς\nΚυκλοφόρησε το ημερολόγιο μας αφιερωμένο στο 1ο τουρνουά Αμαριώτικου Ποδοσφαίρου που πραγματοποιήθηκε τον Ιούλιο του 2011 στο Δημοτικό Στάδιο Φουρφουρά “Μιχ. Μαράκης”.\n5α ΜΑΡΑΚΕΙΑ, Δημ. Στάδιο Φουρφουρά “Μιχ. Μαράκης” Σεπτ. 2011\nΠως ένα δάσκαλος που μετατίθεται σε ένα χωριό του Ρεθύμνου, καταφέρνει να μεταμορφώσει ένα εγκαταλελειμμένο κτίριο σε σχολείο του μέλλοντος. Διαβάστε την υπέροχη ιστορία του Άγγελου Πατσιά “Υπάρχει πάντα στην παιδική μας ηλικία μια στιγμή που ανοίγει μια πόρτα και μπαίνει το μέλλον.” Graham Green, Βρετανός συγγραφέας “Όποιος μεγάλωσε στη φυλακή, τη φυλακή θυμάται. Όποιος […]\nΣάββατο 14 Ιανουαρίου 2012 στις 9:00 μ.μ. ΣΤΟ ΚΡΗΤΙΚΟ ΚΕΝΤΡΟ ¨ΟΜΑΛΟΣ¨ ΘΗΒΩΝ 283 ΣΤΟ ΑΙΓΑΛΛΕΩ.ΘΑ ΕΙΜΑΣΤΕ ΟΛΟΙ ΕΚΕΙ ΦΟΥΡΦΟΥΡΙΑΝΟΙ ΚΑΙ ΦΙΛΟΙ ΤΟΥ ΣΥΛΛΟΓΟΥ ΓΙΑ ΝΑ ΔΙΑΣΚΕΔΑΣΟΥΜΕ ΜΕ ΤΟ ΔΥΝΑΤΟ ΣΥΓΚΡΟΤΗΜΑ ΤΟΥ Γ.ΧΑΛΚΙΑΔΑΚΗ-Γ.ΚΑΚΛΗ ΜΗΝ ΤΟ ΧΑΣΕΙ ΚΑΝΕΙΣ….ΕΡΧΟΝΤΑΙ ΚΙ ΑΛΛΕΣ ΛΕΠΤΟΜΕΡΕΙΕΣ.\nΑθλητική εκδήλωση στο ΜΑΡΑΚΕΙΟ ΣΤΑΔΙΟ Τιμητική εκδήλωση παρουσία θρησκευτικών και πολιτικών αρχών και φορέων Εθελοντές Σαμαρείτες και εθελοντές Μέλη του Πολιτιστικού Συλλόγου Φουρφουρά στο Δημαρχείο.(.5-6-2011) ΗΜΕΡΑ ΠΕΡΙΒΑΛΛΟΝΤΟΣ Η ποδοσφαιρική ομάδα του ΑΟΨ με […]\nΦΩΤΟΓΡΑΦΙΕΣ ΔΗΜΟΤΙΚΟΥ ΣΧΟΛΕΙΟΥ-ΕΚΔΗΛΩΣΕΙΣ\nΑρχιερατική Θεία Λειτουργία στηνΠαναγία την Καρδιώτισσα στις 8-9-2011, ημέρα πανηγυριού του χωριού. Οι μαθητές του Δημοτικού Σχολείου Φουρφουρά στο προαύλιο. Οι μαθητές του Δημοτικού Σχολείου Φουρφουρά στο προαύλιο. Χριστουγεννιάτικη γιορτή του Δημοτικού Σχολείου. […]


Οίμος-Αθήνα: Η ΑΥΣΤΡΙΑ ΝΕΟ OSTMARK, ΝΑΖΙΣΤΙΚΗ ΥΓΙΕΙΝΟΚΡΑΤΙΑ\nLOCKDOWN ΤΩΝ ΑΝΕΜΒΟΛΙΑΣΤΩΝ ΣΤΗΝ ΑΥΣΤΡΙΑ. ΓΚΕΤΟΠΟΙΗΣΗ ΠΛΗΘΥΣΜΟΥ ΑΠΟ 12 ΚΑΙ ΑΝΩ! Η ΑΡΙΣΤΕΡΑ ΥΠΕΣΤΕΙΛΕ ΤΗ ΣΗΜΑΙΑ ΤΗΣ ΑΠΟ ΤΟ ΥΓΕΙΟΝΟΜΙΚΟ ΡΑΪΧΣΤΑΓΚ ΚΑΤ’ ΕΝΤΟΛΗΝ ΤΗΣ ΕΕ! ΞΑΝΑ ΥΨΩΘΗΚΕ Η ΣΒΑΣΤΙΚΑ! ΔΙΑΔΗΛΩΣΕΙΣ ΣΤΗΝ ΑΥΣΤΡΙΑ!\nΗ Αυστρία ανακοίνωσε πως μπαίνει σε ισχύ ένα lockdown καραντίνα των ανεμβολίαστων ή όσων δεν έχουν πρόσφατο πιστοποιητικό νόσηση από σήμερα τα μεσάνυχτα Δευτέρα 15 Νοέμβρη.\nΗ Αυστρία θέτει σε ισχύ ένα lockdown καραντίνα των ανεμβολίαστων. Νέα γκέτο. Τιμωρητική επιχείρηση γκετοποίησης πληθυσμού από 12 άνω! Η Αριστερά υπέστειλε τη σημαία της από το Υγειονομικό Ράιχσταγκ κατ’ εντολήν ΕΕ! Ξανά υψώθηκε η σβάστικα!\nΣυγκεκριμένα τα πρόσωπα που αφορά το μέτρο δεν θα έχουν το δικαίωμα να εγκαταλείψουν την οικία τους παρά μόνο για ψώνια, σπορ ή για υγειονομικές φροντίδες ( σσ ανθρωπιστής) Το μέτρο εφαρμόζεται από ηλικίας άνω των 12 ετών, Θα γίνονται συνεχείς έλεγχοι.\nΣε 1ο μέρες το ναζιστικό καθεστώς των αδίστακτων βιονομιστών της Αυστρίας θα αξιολογήσει τ αποτελέσματα της γκετοποίησης πληθυσμού σε ένα 10ημερο διευκρίνισε ο Υπουργός Υγείας Wolfgang Mückstein, καλώντας τους αφορούμενους να εμβολιαστούν το συντομότερο δυνατό.\n«Η Αυστρία έχει την ιδιαιτερότητα ότι ήταν μέρος του Γερμανικού Ράιχ», επισημαίνει η ιστορικός Χαϊντεμαρί Ουλ. «Είναι λοιπόν – εκτός από τη Γερμανία – η μόνη ευρωπαϊκή χώρα με ξεκάθαρη εγκληματική ιστορία».\nΜετά την προσάρτηση της Αυστρίας στις 12 Μαρτίου 1938, τα σημερινά εδάφη της χώρας ενσωματώθηκαν στο ενθικοσοσιαλιστικό κράτος υπό την ονομασία “Ostmark” (ανατολική παραμεθόριος επαρχία). Οι Αυστριακοί έγιναν έτσι πλέον επίσημα πολίτες του Γερμανικού Ράιχ και αρκετοί συμμετείχαν ενεργά στα εγκλήματα των Ναζί. (dw)\nΗ ΕΕ γυρίζει σελίδα…το σημερινό γκέτο των ανεμβολίαστων γιατί περί αυτού πρόκειται παραπέμπει στη δημιουργία των γκέτο επί ναζί που ήταν ένα βασικό βήμα στη ναζιστική διαδικασία για το βίαιο διαχωρισμό, τη δίωξη και τελικά την ολοκληρωτική εξόντωση των Εβραίων της Ευρώπης.\nΤα γκέτο ήταν έγκλειστες συνοικίες που απομόνωσαν τους Εβραίους από τον μη Εβραϊκό πληθυσμό και από άλλες εβραϊκές κοινότητες. Οι συνθήκες διαβίωσης ήταν άθλιες. Υπήρχαν τρία είδη γκέτο: κλειστά γκέτο, ανοικτά γκέτο και γκέτο καταστροφής.\nΤι απομένει; στρατόπεδα συγκέντρωσης και καταναγκαστικής εργασίας αλλά και η Τελική Λύση να μην μείνει κανείς ανεμβολίαστος!!Ιδεολογία τους το μίσος.


Έντιθ Πιαφ: Η ταραγμένη ζωή της γυναίκας που «δεν μετάνιωσε για τίποτα» – World Reader's Digest\nYou Are Here Home * Magazino Έντιθ Πιαφ: Η ταραγμένη ζωή της γυναίκας που «δεν μετάνιωσε για τίποτα»\nΈντιθ Πιαφ: Η ταραγμένη ζωή της γυναίκας που «δεν μετάνιωσε για τίποτα»\n- 23/05/2020 at 12:00\nΗ φωνή της είναι κομμάτι της πολιτιστικής ταυτότητας της Γαλλίας. Μεγαλύτερη από την ίδια, ανθεκτική σε όλες τις κακουχίες. Στις 10 Οκτωβρίου, πριν από 53 χρόνια, άφησε την τελευταία της πνοή.\nΑν ο “έρωτας είναι ο χωροχρόνος μετρημένος από την καρδιά”, σύμφωνα με τον Μαρσέλ Προυστ, τότε η φωνή της Εντίθ Πιαφ είναι ο παντοτινός χτύπος του. Το ανεξήγητο μυστήριο του έρωτα, τα πάθη και τα λάθη του, στο ηχόχρωμα και τη δύναμη της αγκιστρώνονταν και ταξίδευε. Η φωνή της την ξεπερνούσε. Ήταν το δεύτερο εγώ της και ήταν τόσο μεγάλο, που έφτιαχνε ένα πεδίο απροσμέτρητο, ικανό να “κλείσει” εκεί τη ζωή. Την ουσία αυτής συγκεκριμένα.\nΤο γέλιο, το κλάμα, τον πόνο, την ηδονή, τη λύτρωση… Η Πιαφ με τη φωνή της την οδηγούσε. Εκκινούσε από πολύ χαμηλά, κινούνταν σε δύσβατα μονοπάτια, αιχμηρά, ανηφορικά και κατέληγε στην απεραντοσύνη του ουρανού. Γυμνή, όπως είναι κάθε μορφή ζωής, αλλά και ντυμένη με το πανέμορφο και διαπεραστικό κόκκινο ενός τριαντάφυλλου. Το “σπουργίτι”, όπως έμεινε γνωστή η Πιαφ, ήταν τόσο ταπεινή που δεν αντιστάθηκε στη μοίρα της. Δεν μετάνιωσε για τίποτα παρά μόνο έκανε την καρδιά, τον έρωτα, τη ζωή να χτυπά, να κυλά…\nΗ ηχώ της ανθρώπινης αδυναμίας\nΦτώχεια, σκληρότητα, μιζέρια. Αυτό θα μπορούσε να είναι το τρίπτυχο της ζωής της. Σε αυτές τις καταστάσεις “τοποθετήθηκε”, έζησε και πέθανε. Τα πράγματα όμως δεν είναι τόσο καθαρά γύρω από τον βίο της, 53 χρόνια μετά τον θάνατο της. Ακόμη και σήμερα, ιστορικοί και θαυμαστές της διαφωνούν για το αν ήταν τόσο άσχημη η ζωή της όπως υποστήριζε η ίδια.\nΗ Πιαφ γεννήθηκε για να διχάσει την κοινή γνώμη. Πολλοί βρίσκουν στην εκπληκτική της φωνή την ηχώ της ανθρώπινης αδυναμίας μπροστά στο μεγάλο, ανελέητο κενό της ύπαρξης. Για άλλους αυτό που ακούγεται είναι σαν να έχει καταπιεί τρίφτη τυριού! Αυτά όμως δεν έχουν σημασία στην περίπτωση της, μια και το μεγαλύτερο της επίτευγμα είναι η επίδειξη του πόσα αντέχει να υποφέρει κανείς για την τέχνη του. Σήμερα, οι Γάλλοι έχουν σταματήσει να σκέφτονται τι πέτυχε και τι υπέφερε η τραγουδίστρια σύμβολο της χώρας. Τώρα, πια, απλά υποβάλλουν τα σέβη τους καθώς όλα είναι ξεκάθαρα. Δεν ήταν πάντα, αφού και στον θάνατο της υπήρξε προβληματισμός, σύγχυση. Η καθολική εκκλησία λόγω του αμαρτωλού βίου της την καταδίκασε ως “κατηγορηματική αμαρτωλή” και αρνήθηκε να της προσφέρει δημόσια ταφή. Το φέρετρο της μεταφέρθηκε στους δρόμους του Παρισιού για να θαφτεί στο κοιμητήριο Pere Lachaise με ένα νόμισμα ευλογία.\nΔίπλα στους Βολταίρο, Ρουσό\nΗ Πιαφ, πλέον, έχει αποκατασταθεί και κοινωνικά. Όχι μόνο καλλιτεχνικά. Ο Πρόεδρος της Γαλλίας Φρανσουά Ολάντ, την ημέρα που της αποδόθηκαν οι ταφικές τιμές που της άξιζαν, διάβασε αναφορά από την επιτροπή δημόσιων μνημείων που πρότεινε την ταφή της στο Pantheon, το εθνικό μαυσωλείο της χώρας. Δίπλα στους Βολταίρο, Ρουσό.\nΗ Πιαφ φυσικά και δεν πήρε κάτι λιγότερο απ’ αυτό που της αναλογούσε. Αν είναι τόσο μεγάλο οφείλεται στη φωνή της πρώτα απ’ όλα και μετά στη ζωή της. Βέβαια, κάποια στιγμή το ενδιαφέρον γι’ αυτήν ατόνησε, όμως μετά την ταινία “La Vie en Rose” (Ζωή σαν τριαντάφυλλο), το 2007, επέστρεψε. Η Πιαφ θεωρείται μία από τις μεγαλύτερες σταρ στη μουσική σκηνή της Γαλλίας. Η επισήμανση δεν είναι αυτονόητη, μια και το παρουσιαστικό και οι συνθήκες που εκφράστηκε, δεν συνάδουν με τα σημερινά δεδομένα. Ωστόσο, ήταν και είναι σταρ και φυσικά πηγή έμπνευσης και επιρροής για πολλούς καλλιτέχνες σήμερα. Η Μάρθα Ουέινραϊτ, τραγουδίστρια φολκ και ποπ, το 2009 κυκλοφόρησε άλμπουμ με τραγούδια της και έδωσε νέα, διεθνή απήχηση σε αυτά. Οι εμφανίσεις της Ουέινραϊτ φέρουν, προσπαθούν τουλάχιστον, τα τεχνικά χαρακτηριστικά της φωνής της Πιαφ. Ήτοι, ακατέργαστο στυλ και πάθος. Από το “μικρό σπουργίτι” άντλησε και η Lady Gaga στο άλμπουμ της “Artpop”.\nΆγγιξε λεπτές χορδές\nΗ Πιαφ διέθετε μοναδική φωνή και τολμηρή, σκληρή κομψότητα. Είχε την ικανότητα να συνοψίζει τον χαρακτήρα της κατεχόμενης και μεταπολεμικής Γαλλίας. Ένα έθνος που περνούσε μαρτυρικά αλλά μπορούσε ακόμη να τραγουδά. Στα τραγούδια της, ιδιαίτερα στα “Non, je ne regrette rien”, “Hymme a l’ amour”, “La vie en rose”, διακρίνεται συνδυασμός ακατέργαστου συναισθήματος και στενάχωρων παρατηρήσεων για τη ζωή. Η Πιαφ κατέκτησε καλλιτεχνικά το Παρίσι, αλλά σύντομα η μουσική της διαδόθηκε σε όλο τον κόσμο και έγινε μια από τις πρώτες τραγουδίστριες της Γαλλίας που εδραιώθηκαν στις ΗΠΑ. Ο πατέρας της παραδεχόταν πως είχε “όλο το ταλέντο στο λαιμό και καθόλου στο κορμί” ενώ η ίδια έλεγε για τα τραγούδια της ότι “ναι, είναι αλήθεια ότι τραγούδια μου θα μπορούσαν να αποτελέσουν έναν οδηγό αγάπης, έναν οδηγό για τον έρωτα. Γιατί διαπερνούν όλα τα συναισθήματα και τα στάδια της αγάπης”. Μέσα απ’ αυτά άγγιξε λεπτές χορδές μιλώντας για αλήθειες και πάθη. Είναι σαν να αντλούσε υλικό από την ίδια της τη ζωή: Έρωτες, απελπισμένες σχέσεις, αποτυχημένοι γάμοι, θλίψη, μικρές χαρές, πίκρες. Όλα βρίσκονται στους στίχους και στις μελωδίες της.\nΓεννημένη στη φτώχεια\nΗ Πιαφ (πραγματικό όνομα Edith Giovanna Gassion) γεννήθηκε στις 19 Δεκεμβρίου 1915 στην Belleville. Μία από τις πιο φτωχές και σκληρές γειτονιές του Παρισιού. Κανείς δεν μπορεί να πει με σιγουριά πού γεννήθηκε, αλλά μάλλον σε τοπικό νοσοκομείο. Υπάρχει και ο μύθος που τη θέλει να έρχεται στον κόσμο κάτω από έναν φανοστάτη, ξαπλωμένη σε μανδύα αστυνομικού. Η μητέρα της, Annetta Maillard, περιφερόταν άσκοπα και μερικές φορές τραγουδούσε στους δρόμους και σε τοπικά καφέ. Ο πατέρας της, Alphonse Gassion, ήταν ζογκλέρ του δρόμου και ακροβάτης. Σε αυτόν οφείλει το όνομα της και την “εκπαίδευση” να κάνει νούμερα στους δρόμους και τα σοκάκια της Belleville και της Menilmontant, παρακείμενη παραγκούπολη από την οποία ξεκίνησε ο Μορίς Σεβαλιέ (τραγουδιστής, ηθοποιός, χορευτής). Το όνομα της, “Edith”, φέρεται να το πήρε από την Edith Cavell, βρετανίδα νοσοκόμα η οποία σκοτώθηκε από τους Γερμανούς επειδή βοηθούσε φυλακισμένους να αποδράσουν.\nΌταν η Πιαφ ήταν δύο ετών, η μητέρα της εξαφανίστηκε και ο πατέρας της την έστειλε να ζήσει με τη μητέρα του. Η γιαγιά της διατηρούσε οίκο ανοχής κοντά στη Ρουέν. Η μικρή δεν είχε πρόβλημα να την περιποιούνται πόρνες. Η μαντάμ Billy είπε αργότερα ότι ήταν τα κορίτσια της που έμαθαν στην Πιαφ να είναι αξιοπρεπής και με καλούς τρόπους. Αργότερα, όταν έγινε διάσημη νοίκιασε τον τελευταίο όροφο του πορνείου και έζησε εκεί τον περισσότερο καιρό του Β’ Παγκοσμίου Πολέμου.\nΣτην εφηβεία έγινε φίλη με τη Simone Berteaut, δύο χρόνια μικρότερη απ’ αυτή. Τραγουδούσαν στους δρόμους, κοιμόντουσαν όπου έβρισκαν. Μετά τον θάνατο της Πιαφ, η Simone έγραψε βιβλίο για την κοινή τους ζωή και ισχυρίστηκε, ψευδώς, ότι ήταν ετεροθαλής αδελφή της. Ακολούθησε σύντομη ερωτική σχέση και στα 17 της γέννησε ένα κοριτσάκι το οποίο πέθανε δύο χρόνια αργότερα από μηνιγγίτιδα. Τα χρόνια της μαθητείας χρησιμοποίησε πολλά ονόματα για να ενισχύσει την εικόνα της.\nΤον Οκτώβριο του 1935, την ώρα που τραγουδούσε σε μια γωνιά του δρόμου, τράβηξε την προσοχή του Λουί Λεπλέ, ιδιοκτήτη του γνωστού κλαμπ “Gepny”. Την αρραβωνιάστηκε. Η Πιαφ είχε ύψος 1.42μ. και ζύγισε μόλις 36 κιλά. Ο Λεπλέ είδε σ’ αυτήν ένα σπουργίτι και τη “βάφτισε” “παιδί-σπουργίτι”. Αργότερα έγινε γνωστή ως “το σπουργίτι”.\nΗ Πιαφ μπήκε γρήγορα στον κόσμο του θεάματος και σύντομα άρχισε να ηχογραφεί, να εμφανίζεται σε άλλα μαγαζιά και στο ραδιόφωνο. Το 1936 ο Λεπλέ δολοφονείται και για λίγο η Έντιθ βρίσκεται μπλεγμένη. Απαλλάσσεται, όμως ο σκανδαλοθηρικός Τύπος δεν την αφήνει σε ησυχία. Η τύχη της όμως δεν στερεύει. Γνωρίζει τον συγγραφέα και τυχοδιώκτη Ρέιμοντ Άσο ο οποίος της προσφέρει ασφάλεια, ενώ της γράφει και μερικά τραγούδια που έμελλε να μείνουν αξέχαστα. Η επιτυχία είναι γρήγορη και η παρουσία της επιθυμητή και αξιοπρόσεχτη στις αίθουσες μουσικής. Η εικόνα της, πλέον, δεν χρειάζεται διαχειριστές και το “παιδί-σπουργίτι”, γίνεται απλά “σπουργίτι”.\nΤην περίοδο του Β’ Παγκοσμίου Πολέμου τραγούδησε σε στρατόπεδα αιχμαλώτων πολέμου στη Γερμανία, ενώ βοήθησε αρκετούς να αποδράσουν, κίνηση που την έσωσε από κατηγορίες για συνεργασία με τους κατακτητές. Δύο χρόνια μετά το τέλος του πολέμου βρίσκεται στη Νέα Υόρκη. Η πρώτη της εμφάνιση όμως δεν στέφεται με επιτυχία. Τουναντίον. Η κριτική ήταν σκληρή και στόχευε κυρίως στην άρνηση αναγνώρισης της ως ξεχωριστής ερμηνεύτριας. Δεν πτοήθηκε και υπέγραψε νέο συμβόλαιο με το νυχτερινό κέντρο “Versailles”. Η Πιαφ γοήτευσε και το κοινό την αντάμειψε με την παρουσία και τη θερμή υποδοχή του. Έμεινε εκεί ως το 1955.\nΗ Νέα Υόρκη, όμως, δεν ήταν μόνο τόπος επαγγελματικής επιτυχίας, αλλά και το μέρος που γνώρισε τον μεγάλο της έρωτα, τον πυγμάχο Μαρδέλ Σερντάν. Ο έρωτας δεν θα διαρκούσε μια και ο Σερντάν σκοτώθηκε σε αεροπορικό δυστύχημα. Εκείνη τη μέρα αρνήθηκε να ακυρώσει την εμφάνιση της στο “Versailles”. Όταν εμφανίστηκε στη σκηνή, το κοινό σηκώθηκε και τη χειροκρότησε. Απευθυνόμενη σε αυτό είπε: “Όχι, δεν πρέπει να υπάρξει χειροκρότημα για μένα σήμερα. Τραγουδώ για τον Μαρσέλ Σερντάν μόνο. Φυσικά πρέπει να αναφέρουμε και τη σχέση της με τον Θεοφάνη Λαμπουκά, γνωστότερο ως Theo Sarapo. Υπήρξε ο δεύτερος και τελευταίος σύζυγος της.\nΜπροστά στη μελαγχολία του κόσμου\nΗ φήμη ήρθε γρήγορα για την Πιαφ και μπορεί αυτή να παραμορφώνει μερικές φορές τα πράγματα, σίγουρο είναι πως υπήρξε και πόνος και τραγωδία στη ζωή της. Η Πιαφ δεν ήταν ποτέ δυνατή. Φιλάσθενη επιλέγοντας να μη δίνει σημασία στις αρρώστιες της. Όσο μεγάλωνε το όνομα της, μεγάλωνε και η εξάρτηση της από τα ναρκωτικά. Έπινε και κοιμόταν ελάχιστα. Παρ’ όλα αυτά, πάντα έβρισκε το κουράγιο να είναι πάνω στη σκηνή. Λίγο πριν τον θάνατο της η συμπεριφορά της ήταν ακαθόριστη και η ίδια φαινόταν αποπροσανατολισμένη, ενώ η τελευταία περιοδεία της ήταν τραγελαφική.\nΚαι όμως… Έπαιζε μπροστά σε γεμάτες από κόσμο σκηνές. Το κοινό τη λάτρεψε περισσότερο όταν την είδε δυστυχισμένη. Σουρεαλιστικό, αλλά αληθές. Επιχειρώντας να το ερμηνεύσουμε, θα λέγαμε ότι αυτό δεν γινόταν από οίκτο, αλλά από θαυμασμό. Οι Γάλλοι έβλεπαν την απίστευτη δύναμη και θέληση μιας μικροκαμωμένης γυναίκας. Τη συνέπεια της να μη “φυλακίζει” ποτέ τη φωνή της. Γιατί αυτή ήταν η μεγαλύτερη βοήθεια που μπορούσε να δώσει και να πάρει: Να “κουβαλήσει” την ψυχή μιας χώρας και να “ακούει” το φτερούγισμα της δικής ενώ αποκαλυπτόταν όλη η μελαγχολία του κόσμου.


Σε τί χρησιμεύουν τα ποδαράκια της ραπτομηχανής μου; – acornkiss\nApril 11, 2018 April 11, 2018 acornkiss\nΕίναι έξι μήνες τώρα περίπου που έχω την καινούργια μου ραπτομηχανή και έχουμε γίνει πολύ καλές φίλες. Γνωριστήκαμε καλά, ξεπεράσαμε την αρχική ασυνεννοησία και έφτασε η ώρα να ανακαλύψω επιτέλους, τί κάνουν όλα αυτά τα αξεσουάρ της; Εκτός από το ποδαράκι της κουμπότρυπας, του φερμουάρ και το ζιγκ-ζαγκ, είναι η πρώτη φορά που δοκιμάζω τα υπόλοιπα ποδαράκια και ανακάλυψα ότι τελικά είναι χρήσιμα! Κάνουν τη ζωή πιο εύκολη και το μόνο που χρειάζεται είναι ένα “κλακ!” για να τα τοποθετήσεις.\nΣε ενημερώνω ότι τα ποδαράκια αυτά ήρθαν με την Bernette Sew & Go 8 οπότε είναι πιθανό τα δικά σου ποδαράκια να είναι κάπως διαφορετικά. Γενικά ό,τι αμιγώς τεχνικό γράφω σε αυτό το post (π.χ. ρυθμίσεις μήκους γαζιών) αφορά κατά κύριο λόγο μηχανές σαν τη δική μου. Παρ’ όλα αυτά τα ποδαράκια που σου δείχνω κάνουν τα ίδια πράγματα για όλες τις ραπτομηχανές.\nΣου προτείνω όταν χρησιμοποιείς ένα ποδαράκι για πρώτη φορά, εκτός από το να διαβάζεις τις οδηγίες του κατασκευαστή που είναι αυτονόητο, να το δοκιμάζεις πρώτα χειροκίνητα με τη ροδέλα. Έτσι θα έχεις τον έλεγχο και δε θα κινδυνεύεις να σου χτυπήσει η βελόνα στο ποδαράκι. Επίσης δες και τα βιντεάκια που σου έχω βάλει με link για να έχεις μία πιο ολοκληρωμένη εικόνα.\nΠοδαράκι καρικώματος / overlock foot (Ε)\nΘα έχεις παρατηρήσει ότι πολλά υφάσματα όπως τα βαμβακερά ξεφτίζουν στις άκρες και για τον λόγο αυτό, όταν δεν έχουμε κοπτοράπτη, καλό είναι να τα τελειώνουμε με ένα απλό ζιγκ-ζαγκ. Το ποδαράκι καρικώματος δίνει καλύτερο φινίρισμα και αυτό γιατί έχει ένα “σιδεράκι” στο κέντρο του γύρω από το οποίο γυρίζουν οι άκρες του υφάσματος (ή τουλάχιστον αυτό συμβαίνει σε μένα). Έτσι τα ξέφτια κρύβονται και το αποτέλεσμα είναι πιο καθαρό. Για να το χρησιμοποιήσεις, θα πρέπει να ρυθμίσεις τη μηχανή σου στο ζιγκ-ζαγκ. Η ραπτομηχανή μου προτείνει το φάρδος να είναι 5.0 – 7.0 και το μήκος 2.0- 3.0. Προειδοποιεί ότι με μικρότερες ρυθμισεις η βελόνα μπορεί να χτυπήσει στο ποδαράκι και να σπάσει. Επίσης επειδή έχει το σιδεράκι στο κέντρο δεν πρέπει να χρησιμοποιείται άλλο γαζί.\nΗ χρήση του είναι πάρα πολύ απλή, απλώς το τοποθετείς και φροντίζεις η άκρη του υφάσματος σου να ακουμπάει πάντα στον οδηγό που έχει το ποδαράκι. Πραγματικά είναι τόσο απλό!\nΒίντεο με τη λειτουργία του εδώ.\nΠοδαράκι κρυφοβελονιάς / blind hem foot (F)\nΤο ποδαράκι κρυφοβελονιάς είναι ίσως το πιο δύσκολο και μπαμπέσικο ποδαράκι που έχει έρθει με τη ραπτομηχανή σου. Όμως μην το φοβηθείς, θέλει απλώς αρκετή εξάσκηση.\nΟ λόγος που χρησιμοποιούμε αυτό το ποδαράκι είναι η δημιουργία στριφώματος χωρίς να φαίνεται η ραφή. Πριν τοποθετήσουμε το ύφασμα μας στη ραπτομηχανή θα πρέπει να είναι διπλωμένο με συγκεκριμένο τρόπο: διπλώνω την άκρη του υφάσματος 1 cm προς την ανάποδη πλευρά και σιδερώνω. Στη συνέχεια διπλώνω ξανά προς την ανάποδη πλευρά του υφάσματος όσα εκατοστά χρειάζομαι για το στρίφωμα μου και σιδερώνω ξανά. Έπειτα διπλώνω προς την καλή πλευρά του υφάσματος (σαν να κάνω βεντάλια) αφήνοντας 0,5 cm να εξέχει από το προηγούμενο δίπλωμα. Κάνω ένα τελικό σιδέρωμα για να μείνουν όλα στην θέση τους. Τοποθετώ το ύφασμα μου στη ραπτομηχανή με τρόπο ώστε η εσωτερική δίπλωση να ακουμπάει στον οδηγό που έχει το ποδαράκι. Ρυθμίζω την ραπτομηχανή μου στη λειτουργία “κρυφοβελονιά” και ξεκινάω.\nΤο αποτέλεσμα θα πρέπει να μοιάζει με τις φωτογραφίες από πάνω. Όπως βλέπεις δεν τα πήγα πολύ καλά. Ήταν η πρώτη φορά που έκανα κρυφοβελονιά και σε κάποια σημεία το κατάφερα. Σε άλλα σημεία οι βελονιές μου ήταν πολύ “μέσα” με αποτέλεσμα να φαίνονται απ’ έξω, ενώ άλλες φορές δεν έπιασα καν το ύφασμα όπως έπρεπε και δημιουργήθηκαν κενά. Δεν παραιτούμαστε όμως, με εξάσκηση και χαμόγελο θα τα καταφέρουμε.\nΠοδαράκι για ραφή κουμπιού / button-sew-on-foot (H)\nΤο ποδαράκι για ραφή κουμπιού το λάτρεψα! Είμαι από τις μοδιστρούλες που απεχθάνονται το ράψιμο στο χέρι και κάνουν τα πάντα για να το αποφύγουν. Όπως καταλαβαίνεις δεν πρόκειται να ξαναράψω κουμπί στο χέρι. Η χρήση του είναι πανεύκολη. Αφού το τοποθετήσεις, βάζεις από κάτω το κουμπί που θέλεις να ράψεις. Θα πρέπει οι τρυπούλες του κουμπιού να βρίσκονται ανάμεσα στο κενό που έχει το ποδαράκι (στα μεγάλα κουμπιά δεν πιάνει, σνιφ!) . Ρυθμίζεις την μηχανή σου στο ζιγκ-ζαγκ και κατεβάζεις τα δοντάκια. Θέλουμε όταν ξεκινήσουμε το ράψιμο το κουμπί να μένει σταθερό. Αν δεν κατεβαίνουν τα δοντάκια της μηχανής σου, το πιθανότερο είναι να υπάρχει στις ρυθμίσεις του μήκους η επιλογή 0 και φυσικά θα πρέπει να επιλέξεις αυτή τη ρύθμιση. Χειροκίνητα δοκιμάζεις το ζιγκ-ζαγκ για να βρεις το σωστό φάρδος. Δηλαδή, γυρνώντας την ροδέλα προς τα σένα κοιτάς να μπει η βελόνα στην μία τρύπα του κουμπιού. Συνεχίζεις να γυρνάς την ροδέλα για να μπει η βελόνα στην δεύτερη τρύπα του κουμπιού. Αν βλέπεις ότι η βελόνα πέφτει εξωτερικά της τρύπας, μικραίνεις το φάρδος του ζιγκ-ζαγκ. Αν πέφτει εσωτερικά, το μεγαλώνεις. Μόλις βρεις το σωστό φάρδος γαζώνεις 3-4 φορές και σταματάς. Έπειτα, απο την ανάποδη πλευρά τραβάς την κλωστή που μόλις έκοψες για να φέρεις την μπροστινή κλωστή πίσω. Κάνεις τρία κομπάκια με αυτές τις κλωστές, κόβεις ό,τι περισσεύει και τελείωσες.\nΠοδαράκι ζιγκ-ζαγκ, γενικής χρήσης / zig zag foot (T)\nΔεν υπάρχουν πολλά πράγματα να πω για το συγκεκριμένο ποδαράκι. Το λένε ζιγκ-ζαγκ λόγω του μεγάλου ανοίγματος που έχει και σου επιτρέπει να κάνεις και το πιο φαρδύ ζιγκ-ζαγκ. Ένα χαρακτηριστικό του που μου αρέσει είναι το έλασμα που έχει στο πλάι. Όταν ράβεις παχιά υφάσματα και περνάς πάνω από πολλές στρώσεις, πολλές φορές η ραπτομηχανή θεωρεί ότι το ποδαράκι είναι σηκωμένο και χάνει πόντους. Πατώντας αυτό το έλασμα η ραπτομηχανή δουλεύει κανονικά. Αφού περάσεις το “βουναλάκι”, το έλασμα επανέρχεται στην αρχική του θέση αυτόματα. Το ποδαράκι αυτό είναι σχεδόν για όλες τις χρήσεις και το έχω μόνιμα στη ραπτομηχανή μου.\nΠοδαράκι για αυτόματη κουμπότρυπα / buttonhole foot (D)\nΤο ποδαράκι αυτό είναι κατάλληλο μόνο για ραπτομηχανές που κάνουν αυτόματη κουμπότρυπα μίας φάσης. Είναι επίσης πανεύκολο στη χρήση αφού δεν χρειάζεται να μετράς το μέγεθος της κουμπότρυπας. Το μόνο που πρέπει να κάνεις είναι να τοποθετήσεις το κουμπί στο “συρταράκι” που έχει. Αφού βάλεις το ποδαράκι στην ραπτομηχανή σου μην ξεχάσεις να περάσεις την πάνω κλωστή μέσα από το ποδαράκι όπως βλέπεις στη φωτογραφία από πάνω. Μετά, τραβάς τον λεβιέ της ραπτομηχανής που γράφει “PUSH” ώστε να βρίσκεται πίσω από το πρώτο πλαστικό που εξέχει αριστερά. Ρυθμίζεις τη ραπτομηχανή στην κουμπότρυπα που θες να κάνεις. Στη συνέχεια βάζεις το ύφασμα στο σημείο που θα είναι το κάτω μέρος της κουμπότρυπας, πατάς το πεντάλ και αφήνεις τη μηχανή να κάνει το θαύμα της!\nΠοδαράκι για φερμουάρ / zipper foot (I)\nΆλλο ένα πανεύκολο στη χρήση ποδαράκι είναι αυτό για τα απλά φερμουάρ. Για να μην μπερδεύω από ποια μεριά πρέπει να τοποθετήσω το ποδαράκι, θυμάμαι ότι όταν θέλω να ράψω τη δεξιά μεριά του φερμουάρ βάζω το ποδαράκι στην αριστερή θέση. Και όταν θέλω να ράψω την αριστερή μεριά το βάζω στη δεξιά. Το ποδαράκι είναι φτιαγμένο έτσι ώστε να κάνει τη ραφή πολύ κοντά στα δοντάκια του φερμουάρ.\nΠοδαράκι σατέν / embroidery foot (A)\nΕίναι ένα ποδαράκι που χρησιμοποιείται για την δημιουργία διακοσμητικών ραφών. Το ιδιαίτερο χαρακτηριστικό που έχει είναι μια αυλάκωση στο κάτω μέρος που επιτρέπει στις παχιές ραφές να περνάνε χωρίς να πατικώνονται. Τέλειο; Δεν χρειάζεται κάποια ιδιαίτερη τεχνική. Απλώς το τοποθετείς, επιλέγεις το διακοσμητικό γαζί που θέλεις και ράβεις!\nΟδηγός για καπιτονέ / seam guide\nΓια το τέλος σου κράτησα τον οδηγό για καπιτονέ. Δεν είναι ποδαράκι αλλά ένα αξεσουάρ που τοποθετείται στο πίσω μέρος του σταθερού κορμού που μπαίνουν τα ποδαράκια. Όπως βλέπεις και από τις φωτογραφίες με τον οδηγό αυτόν μπορείς να ράψεις παράλληλες ευθείες ίσων αποστάσεων σε οποιοδήποτε σημείο του υφάσματος. Είναι ιδανικό για όσους ασχολούνται με το quilt και φτιάχνουν παπλωματάκια.\nΑυτά κάνουν τα ποδαράκια της ραπτομηχανής μου και χαίρομαι πολύ που με αφορμή αυτό το άρθρο τα γνώρισα ένα-ένα. Ήδη το ποδαράκι καρικώματος το χρησιμοποιώ πάντα πλέον και η διαφορά είναι μεγάλη. Εσύ χρησιμοποιείς άλλα ποδαράκια εκτός από τα βασικά; Ποια είναι τα αγαπημένα σου; Ανυπομονώ να μάθω στα σχόλια!\nΥΓ: ♥ Μην ξεχνάς ότι δεν είμαι ειδικός, είμαι κι εγώ μία ερασιτέχνης σαν εσένα, με μικρή μάλιστα εμπειρία και απλώς μοιράζομαι πράγματα που μαθαίνω. Πάντα να κοιτάς τις οδηγίες του κατασκευαστή για να αποφεύγεις λάθη και ατυχήματα. ♥\nacornkiss που χρησιμευουν τα ποδαρακια της ραπρομηχανης ποδαρακια ραπτομηχανης ραπτικη για αρχαριους ραπτομηχανη Ραπτικη sewing feet sewing foot sewing machine\nPrevious Post Tulip pants και παρουσίαση πατρόν.\nNext Post Aster, button-up blouse και παρουσίαση πατρόν.\n4 thoughts on “Σε τί χρησιμεύουν τα ποδαράκια της ραπτομηχανής μου;”\nΜε κούφανες (πόσο 90’s είμαι θεε μου) με το seam guide! Μέχρι τώρα νόμιζα ότι όλο αυτό το ματζαφλάρι ήταν για να κρατάς το περιθώριο σταθερό (ναι οκ), αλλά δεν είχα πάρει χαμπάρι ότι είναι για καπιτονέ! Εγώ βάζω ένα λάστιχο από το ζαμπόν τυρί ας πούμε όταν θέλω να είμαι σίγουρη για το περιθώριο. Όταν το είχα προτωδεί έλεγα σιγά μη βάλω δορυφορική κεραία για να μη μου ξεφύγει ο πόντος. Αυτομουτζώνομαι η ψωνάρα.\nχαχαχαχχα!!! Με πέθανες! Δεν είναι τόσο δύσκολο βρε! Μπαίνει πολύ απλά. Εσύ που κάνεις και κουβερτάκια θα το βολευτείς πολύ! Σου στέλνω πολλή αγάπη και φιλιά! Περιμένουμε νέο ποστ οι έρημοι οι φανς σου! ♥♥♥\nχαχαχα τα κουβερτάκια μου είναι middle class, δεν τα καπιτονάρω ακόμα!\nάρθρο έχω ένα σχεδόν έτοιμο, το ξεχνάω λίγο… soon!\nPingback: Aster, button-up blouse και παρουσίαση πατρόν. – acornkiss


Gears of War: Η Microsoft αποκτά τα δικαιώματα του τίτλου δράσης της Epic Games - MediaTrends\nGears of War: Η Microsoft αποκτά τα δικαιώματα του τίτλου δράσης της Epic Games\nGaming & Κονσόλες: Όλα τα νέα!, iOS, XBOX: Όλα τα νέα!, Όλες οι Ειδήσεις για το Gaming & τις Κονσόλες\nΑν εξαιρέσουμε το First-Person Shooter επιστημονικής φαντασίας Halo, το Gears of War είναι η σημαντικότερη σειρά παιχνιδιών για τις κονσόλες της Microsoft. Μέχρι σήμερα έχουν κυκλοφορήσει τέσσερα μέρη της φουτουριστικής περιπέτειας σε οπτική τρίτου προσώπου και το Gears of War έχει πουλήσει πάνω από 22 εκατομμύρια αντίτυπα, γεγονός που μεταφράζεται σε τζίρο άνω του ενός δισεκατομμυρίου δολαρίων. Και αυτό, αποκλειστικά για το Xbox 360 (εκτός από το πρώτο μέρος, το οποίο κυκλοφόρησε και για υπολογιστές). Τώρα η Microsoft αγόρασε τα δικαιώματα του τίτλου από τους δημιουργούς του, την Epic Games.\nΜε την κίνηση αυτή, δηλαδή την απόκτηση του Gears of War από τους βετεράνους του κλάδου, την Epic Games, η Microsoft μπορεί να διαθέτει πλέον ελεύθερα τον δημοφιλή τίτλο. Αναμφίβολα, το πρώτο βήμα θα είναι η ανάπτυξη μιας έκδοσης για το Xbox One. Η Microsoft ανέθεσε την ανάπτυξη του νέου επεισοδίου Gears of War στη Black Tusk Studios από το Βανκούβερ του Καναδά. Η εταιρεία ανήκει στον όμιλο, ιδρύθηκε περίπου πριν ένα χρόνο και, μέχρι στιγμής, δεν έχει κάνει κάποια δημόσια εμφάνιση. Τώρα, η πρώην δημιουργική ομάδα του Gears of War επιστρέφει στο στούντιο – ειδικά ο Rod Fergusson, ο οποίος ήταν υπεύθυνος για την παραγωγή της σειράς στην Epic Games επί έξι χρόνια, με ένα σύντομο διάλειμμα στην 2K Games, και αναλαμβάνει πλέον το ρόλο του υπευθύνου διαχείρισης.\nΠαρά την παραίτησή της από το Gears of War, η Epic Games εξακολουθεί να παραμένει σημαντικός εταίρος της Microsoft. Σύμφωνα με τον CEO, Tim Sweeney, η εταιρεία θα συνεχίσει να υποστηρίζει σημαντικά το Xbox One, τουλάχιστον μέσω της τεχνολογίας Unreal Engine 4 που θα χρησιμοποιείται στα μελλοντικά παιχνίδια για την κονσόλα της Microsoft.\nΣτο παρακάτω βίντεο, μπορείτε να δείτε τα πρώτα 30 λεπτά (!!) του Gears of War: Judgement, του 4ου μέρους της σειράς που κυκλοφόρησε το 2013, για το Xbox 360.\nEpic GamesGamingGears of WarMicrosoftThird Person ActionUnreal EngineXbox One


το συναπάντημα… » Ιδέες για να φτιάξετε τις δικές σας λαμπάδες\n/ Δημιουργίες / Ιδέες για να φτιάξετε τις δικές σας λαμπάδες\nΙδέες για να φτιάξετε τις δικές σας λαμπάδες\nmara on March 16, 2017 - 11:08 in Δημιουργίες\nΣίγουρα θα έχετε ήδη αρχίσει να βλέπετε στο διδίκτυο φωτογραφίες με όμορφες λαμπάδες. Πριν επιλέξετε ποια θα αγοράσετε, δείτε κάποιες ιδέες για το πώς θα μπορούσατε να φτιάξετε οι ίδιοι τις λαμπάδες της οικογένειάς σας και των βαφτισιμιών σας.\nΌπως κάθε χρόνο, το Συναπάντημα θα δωρίσει μερικές από τις παρακάτω δημιουργίες στην πασχαλινή αγορά του Ιδρύματος Γεωργιάδη, που θα γίνει τις προσεχείς μέρες στην παραλία της Χαλκίδας. Σκοπός του Ιδρύματος είναι να βοηθήσει οικογένειες παιδιών που πάσχουν από διάφορες ασθένειες και χρειάζονται νοσηλεία στο εξωτερικό. Αξίζει να στηρίξουμε αυτή την προσπάθεια. Πέρα από λαμπάδες και κεριά, στη συγκεκριμένη αγορά θα βρείτε κουλουράκια, ποτά και πολλά άλλα προϊόντα.\nΟι πιο ωραίες λαμπάδες για εμάς τις γυναίκες είναι με vintage εικόνες, οι πιο ρομαντικές που παραπέμπουν σε μια άλλη εποχή, πιο αθώα.\nΑφού επιλέξετε το σχέδιο που σας αρέσει, μπορείτε να στολίσετε τη λαμπάδα σας με δαντέλα, στρασάκια, πέρλες και όποιο άλλο σχέδιο έχετε.\nΟ πιο απλός τρόπος είναι να τη στολίσουμε χρησιμοποιώντας κροδέλες, δαντέλα και χάντρες σε διάφορα χρώματα.\nΣτο εμπόριο μπορούμε να βρούμε κεριά σε πολλά χρώματα, μεγέθη και σχέδια, που είναι και αρωματικά. Οι λαμπάδες με αυτό τον τρόπο μπορούν να γίνουν ακόμα πιο εντυπωσιακές.\nΚορδέλες διαφορετικών χρωμάτων που επενδύονται από πάνω με δαντέλα, δίνουν ένα πολύ ωραίο αποτέλεσμα στη λαμπάδα μας. Στις διπλανές χρησιμοποίησα μωβ, ανοιχτό πράσινο και κόκκινο χρώμα στις κορδέλες και τις επένδυσα με μπλε δαντέλα. Το σχέδιο που θα χρησιμοποιήσουμε, καλό είναι να είναι διακριτικό σε αυτή την περίπτωση.\nΤολμήστε να συνδυάσετε δύο έντονα χρώματα, όπως το κίτρινο και το ροζ. Το Πάσχα είναι γιορτή χαράς και τα χρώματα πάντα έχουν θέση σε αυτή τη γιορτή.\nΓια δώρο,αλλά και για τη διακόσμηση του σπιτιού σας, υπέροχες ιδέες είναι τα κεράκια. Επιλέξτε σχέδιο και κορδέλα, ανάλογα με το χρώμα του κεριού.\nΚαι επειδή αυτές τις μέρες θα βρούμε χρόνο να συναντήσουμε συγγενείς και φίλους, ένα ωραίο δώρο για επίσκεψη είναι τα καλαθάκια. Προτιμήστε τα λευκά, για να μπορείτε να τα ζωγραφίσετε ή να βάλετε σχέδια με τη μέθοδο decoupage. Στο εσωτερικό μπορείτε να τα στολίσετε με λευκά και κόκκινα λουλουδάκια από τσόχα, σοκολατάκια, κουλουράκια, κάποιο μπουκαλάκι με λικέρ και ό,τι άλλο κρίνετε ότι ταιριάζει.\nΔημιουργώντας για το Πάσχα: http://www.sinapantima.gr/?p=6996\nΈρευνα: Η εργασία μας κάνει ευτυχισμένους;\nMarch 22, 2017 - 11:46\nJacy Good: Το τροχαίο που άλλαξε για πάντα τη ζωή της\nMarch 10, 2017 - 17:32\nLeave a Reply to Jovana- Boston Cancel reply\nSpeechless with your talent as always\nΟΤΙ ΦΤΙΑΧΝΟΥΝ ΤΑ ΧΕΡΑΚΙΑ ΣΟΥ ΕΙΝΑΙ ΥΠΕΡΟΧΑΑΑΑ@ΤΟΥ ΧΡΟΝΟΥ!!!\nΕξαιρετικές όλες, όπως πάντα!!!\nI think this is among the most interesting sites for me.\nAnd i’m glad seeing these ideas.


Το λευκό κρασί αυξάνει τον κίνδυνο εκδήλωσης ροδόχρου ακμής - Ειδήσεις - νέα - Το Βήμα Online\n24 Απριλίου 2017, 11:48 Ενημερώθηκε: 24 Απριλίου 2017, 11:48\nΟι πάσχοντες από ροδόχρου ακμή γνωρίζουν ότι πρέπει να αποφεύγουν να πίνουν κόκκινο κρασί διότι επιδεινώνει την πάθησή τους. Τώρα, μια νέα αμερικανική μελέτη υποστηρίζει ότι και το λευκό κρασί αυξάνει τον κίνδυνο εκδήλωσης της συγκεκριμένης δερματικής πάθησης, τουλάχιστον στις γυναίκες.\nΌπως αναφέρεται στο επιστημονικό έντυπο Journal of American Academy of Dermatology, ερευνητές του Πανεπιστημίου Μπράουν, με επικεφαλής τον αναπληρωτή καθηγητή Δερματολογίας και Επιδημιολογίας Γουέν-Τσινγκ Λι, μελέτησαν στοιχεία για σχεδόν 83.000 γυναίκες, από τις οποίες περίπου 5.000 εμφάνισαν για πρώτη φορά ροδόχρου ακμή σε διάστημα 14 ετών.\n«Ενοχα» όλα τα οινοπνευματώδη\nΟι επιστήμονες συσχέτισαν τη συχνότητα και το είδος της κατανάλωσης αλκοόλ με τη ροδόχρου ακμή και διαπίστωσαν ότι όσες έπιναν έως ένα ποτήρι λευκό κρασί την εβδομάδα, είχαν κατά μέσο όρο 14% μεγαλύτερο κίνδυνο εκδήλωσης ροδόχρου ακμής, σε σχέση με όσες δεν έπιναν καθόλου. Ενώ όσες έπιναν πάνω από πέντε ποτήρια την εβδομάδα, είχαν 49% μεγαλύτερο κίνδυνο. Για τα οινοπνευματώδη ποτά γενικά, πέντε ή περισσότερα την εβδομάδα αύξαναν κατά 28% τον κίνδυνο.\nΚαθώς η μελέτη περιλάμβανε μόνο γυναίκες, οι επιστήμονες δεν γνωρίζουν αν το λευκό κρασί αυξάνει τον κίνδυνο εμφάνισης ροδόχρου ακμής και στους άνδρες. Επίσης δεν είναι σίγουροι πώς ακριβώς το λευκό κρασί συνδέεται με την πρόκληση της εν λόγω δερματικής διαταραχής. Μια πιθανή εξήγηση είναι ότι το αλκοόλ εξασθενεί το ανοσοποιητικό σύστημα και παράλληλα διαστέλλει τα αιμοφόρα αγγεία.\nΓενικότερα οι αιτίες της ροδόχρου ακμής είναι ασαφείς. Γενετικοί παράγοντες μπορεί να παίζουν ρόλο, καθώς επίσης η υπερβολική αντίδραση του οργανισμού σε μικροοργανισμιούς (βακτήρια) επί του προσώπου.\nΕκτός από το αλκοόλ, άλλοι παράγοντες που μπορεί να πυροδοτήσουν εξάρσεις της ροδόχρου ακμής είναι το ηλιακό φως, η καφεΐνη, τα καυτερά φαγητά, το καυτό μπάνιο κ.α. Δεν υπάρχει μέχρι σήμερα θεραπεία, παρά μόνο αλοιφές και φάρμακα που επιφέρουν ύφεση των συμπτωμάτων.


Δημοκρατικός Συναγερμός Αβέρωφ: Η Ένωση Συντακτών να λειτουργεί ως το Σώμα που θα ελέγχει οτιδήποτε παραβαίνει τη δημοσιογραφική δεοντολογία\nΑβέρωφ: Η Ένωση Συντακτών να λειτουργεί ως το Σώμα που θα ελέγχει οτιδήποτε παραβαίνει τη δημοσιογραφική δεοντολογία\nΠεμ, 19 Δεκ 2019\nΣυνάντηση Προέδρου Δημοκρατικού Συναγερμού κ. Αβέρωφ Νεοφύτου με νέο Δ.Σ. της Ένωσης Συντακτών\nΜε το νέο Δ.Σ. της Ένωσης Συντακτών συναντήθηκε σήμερα ο Πρόεδρος του Δημοκρατικού Συναγερμού κ. Αβέρωφ Νεοφύτου, συνοδευόμενος από τον Εκπρόσωπο Τύπου του κόμματος κ. Δημήτρη Δημητρίου. Εκ μέρους της Ένωσης Συντακτών, ο Πρόεδρός της κ. Φράγκος, έκανε την ακόλουθη δήλωση:\n«Είχαμε μια χρήσιμη, παραγωγική συζήτηση με τον Πρόεδρο του Δημοκρατικού Συναγερμού, κύριο Αβέρωφ Νεοφύτου, όπως πάντα. Εγείραμε τα πάγια ζητήματα που ταλανίζουν τη δημοσιογραφική οικογένεια. Η νομοθεσία που διέπει τα του Τύπου εκκρεμεί ακόμη ενώπιον του Υπουργείου Εσωτερικών που είναι ο αρμόδιος φορέας. Ευελπιστούμε ότι το ταχύτερο δυνατόν αυτή η νομοθεσία θα οδηγηθεί στην βουλή για να ψηφιστεί, να καλυφθεί επιτέλους το τεράστιο κενό που δεν υπάρχει θεσμικό πλαίσιο για τον διαδικτυακό Τύπο, να μπει μια τάξη στα θέματα της δεοντολογίας και επιτέλους ένα αποικιοκρατικό κατάλοιπο στη νομοθεσία να εκλείψει και να εκχωρηθεί η αποκλειστική δικαιοδοσία έκδοσης της δημοσιογραφικής ταυτότητας στην Ένωση Συντακτών Κύπρου που είναι το μοναδικό συνδικαλιστικό οργανο των Κυπρίων δημοσιογράφων όπως συμβαίνει σε όλη την υπόλοιπη Ευρώπη. Από εκεί και πέρα έχουμε τη ρητή υπόσχεση της κυβέρνησης ότι το Σχέδιο Επιδότησης του Τύπου που ήταν τριετές και έληξε, θα επαναληφθεί για ακόμα μια τριετία και το χαιρετίζομε βέβαια γιατί ο Τύπος εξακολουθεί να περνά κρίση και δεν πέρνα κρίση μόνο ο έντυπος Τύπος. Ευελπιστούμε ότι στα πλαίσια των επαφών μας και των διαβουλεύσεων μας με τους κυβερνητικούς φορείς αλλά και τα κοινοβουλευτικά κόμματα, θα πείσουμε ούτως ώστε να θεσπιστεί, να εκπονηθεί ακόμα ένα ανάλογο σχέδιο που να αφορά τον διαδικτυακό Τύπο ο οποίος επίσης αντιμετωπίζει προβλήματα. Από και πέρα πρέπει να δούμε τι κάνουμε με το συνδικαλίζεσθαι που έχει διαβρωθεί πάρα πολύ, σε ανησυχητικό βαθμό, βοηθούσης και της οικονομικής κρίσης που συνεχίζεται. Υπάρχουν και άλλα θέματα αλλά δεν θέλω να επεκταθώ περαιτέρω. Τα είπαμε στη συνάντηση και θα τα ξαναπούμε επανειλημμένα».\nΣε ερώτηση δημοσιογράφου για το τι εννοεί ο Πρόεδρος της Ένωσης Συντακτών ότι έχει διαβρωθεί ο βαθμός του συνδικαλίζεσθαι, ο κ. Φράγκος απάντησε:\n«Ο βαθμός του συνδικαλίζεσθαι έχει διαβρωθεί με την έννοια ότι η αγορά εργασίας επιτρέπει στην εργοδοτική πλευρά να επιβάλει τους νόμους της με μεγαλύτερη ευχέρεια από ότι το έκανε προηγουμένως. Συνεπώς το ρίσκο που αναλαμβάνει ένας δημοσιογράφος ο οποίος συνδικαλίζεται, κακά τα ψέματα είναι σήμερα μεγαλύτερο από ό, τι ίσχυε προηγούμενα χρόνια. Και αυτό το πράγμα πρέπει να το αντιπαλέψουμε διότι δεν υπάρχει υποκατάστατο της συλλογικής μορφής πάλης και διεκδίκησης πέραν του συνδικαλίζεσθαι. Μόνο μέσα από αγώνες επέρχονται κατακτήσεις και πρέπει επειδή μιλούμε για ένα συνταγματικά κατοχυρωμένο δικαίωμα, έχουμε χρέος να το προασπιστούμε για να μπορέσουμε να φέρουμε αποτέλεσμα προς όφελος των εργαζομένων γιατί και οι δημοσιογράφοι, εργαζόμενοι είναι».\n«Χωρίς τους δημοσιογράφους δεν υπάρχουν μέσα μαζικής ενημέρωσης και χωρίς μέσα μαζικής ενημέρωσης, είναι το σκότος. Για αυτό και στηρίζουμε τους λειτουργούς, τους δημοσιογράφους και θέλω να δηλώσω με τον πλέον ξεκάθαρο τρόπο πως το αίτημα της Ένωσης Συντακτών για την έκδοση της δημοσιογραφικής ταυτότητας από την Ένωση Συντακτών, είναι και δίκαιο και συμβαδίζει με το τι επικρατεί με τον Παγκύπριο Δικηγορικό σύλλογο, με τον Σύνδεσμο Εγκεκριμένων Λογιστών και άλλους επαγγελματικούς συλλόγους. Την ίδια ώρα όμως πέραν του δικαιώματος της έκδοσης της δημοσιογραφικής ταυτότητας πρέπει και η Ένωση Συντακτών να λειτουργεί ως το Σώμα που θα ελέγχει οτιδήποτε παραβαίνει τη δημοσιογραφική δεοντολογία. Γιατί ζούμε σε μια κοινωνία που όλοι διεκδικούμε τα δικαιώματά μας χωρίς να αναφερόμαστε και στις υποχρεώσεις μας. Γι’ αυτό το δικαίωμα να εκδίδετε δημοσιογραφική ταυτότητα, από τον Δημοκρατικό Συναγερμό θα βρείτε στήριξη δεδομένου ότι αναλαμβάνετε και την υποχρέωση να εποπτεύετε και τους συναδέλφους σας να μην ξεφεύγουν από τα πλαίσια της δημοσιογραφικής δεοντολογίας. Όσον αφορά τα μέσα, έχουμε νομοθεσίες που έμειναν πίσω στη δεκαετία του ‘60. Δεν είναι δυνατόν να διαχωρίζεις έντυπο από ηλεκτρονικό μέσο. Μέσα είναι και τα δύο. Και να πω και κάτι αγαπητέ Γιώργο, αν κλείσουν τα έντυπα μέσα την ίδια ώρα θα κλείσουν και τα ηλεκτρονικά. Τα ηλεκτρονικά παίζουν τίτλους, το περιεχόμενο το παίρνουν από τους συναδέλφους των εντύπων μέσων. Εάν δεν υπάρχουν τα έντυπα μέσα να παίρνουν και να αναλύουν, να κάνουν τα ρεπορτάζ, να έχουν τα σχόλια, να έχουν τα άρθρα, μόνο με τίτλους δεν ενημερώνεσαι. Γι’ αυτό είναι και ενδεχομένως άδικο προς τα έντυπα μέσα γιατί αυτά επιφορτίζονται πολύ περισσότερο κόστος για να μπορούν αυτά που παράγουν, να χρησιμοποιούνται με πιο εύκολο τρόπο από τα ηλεκτρονικά μέσα τα οποία δεν έχουν και καμία υποχρέωση με βάση τις κείμενες νομοθεσίες. Καιρός είναι να εκσυγχρονίσουμε τις νομοθεσίες που να συμβαδίζουν με τις σημερινές εποχές».\nΚληθείς από δημοσιογράφο να σχολιάσει τα fake news και την κλοπή πνευματικής ιδιοκτησίας, ο κ. Νεοφύτου απάντησε:\n«Κοιτάξτε, τα θέματα της κλοπής πνευματικής ιδιοκτησίας διέπονται από αρκετούς νόμους. Για τα fake news πρέπει να κάνουμε ασπίδα όλοι μας και πολιτικοί και δημοσιογράφοι. Και όπως μπορεί να έχουμε τα ελαττώματα μας ως πολιτικοί δεν σημαίνει ότι εσείς οι δημοσιογράφοι , λειτουργοί των μέσων έχετε τα αλάθητο του Πάπα. Άρα fake news δεν παράγουν μόνο οι πολιτικοί ή τα κόμματα. Fake news σε αρκετές περιπτώσεις παράγουν και έντυπα ηλεκτρονικά ή άλλως πως ή και λειτουργοί της δημοσιογραφίας. Άρα πρέπει να κτίσουμε μια ασπίδα ενάντια στα fake news που είναι ένα παγκόσμιο φαινόμενο που η ταχύτητα της διάδοσης είτε σωστής είτε fake είδησης, διαχέεται σε τόσο γρήγορο χρονικό διάστημα και η ζημιά που προξενεί είναι δύσκολο να την περιορίσεις».